Böyük Britaniyaya səfərimiz faydalı və maraqlı oldu\nAzərbaycan Respublikası Təhsil Nazirliyinin "British Council" təşkilatı ilə birgə həyata keçirdiyi "Gələcək uğura aparan körpü" layihəsi çərçivəsində ölkəmizin bir qrup təhsil işçisi - əsasən ingilis dili müəllim və mütəxəssisləri bu il fevralın 27-dən martın 8-dək Böyük Britaniyada olmuş, burada layihə üzrə keçirilən məşğələlərdə iştirak etmişlər. Nümayəndə heyətimizə Naxçıvan Dövlət Universitetindən 5 müəllim, Bakı şəhərindən isə 5 trener daxil idi.\nLayihə üzrə məşğələlər "Motivasiya və avtonomiya", "Treninq bacarıqlarının inkişafı", "Müəllim hazırlığı", "Təhsilin idarə edilməsi", "ELTA elmi tədqiqat qrupunun təqdimatı", "İngilis dili beynəlxalq dil kimi" mövzularını əhatə edirdi. Məşğələləri tanınmış mütəxəssislər - York Universitetinin prorektoru, professor Susanna Dammann, tətbiqi linqvistika bölməsinin doktoru Ema Uşioda, İngilis dili müəllimi hazırlığı bölməsinin professoru Riçard Smit, həmin universitetin aparıcı mütəxəssisləri Penny Mosavian, AnnaMaria Pinter və Simon Borq (Lidz Universiteti) aparırdılar.\nMövzulardan göründüyü kimi, məşğələlər təhsilin müxtəlif aspektlərinə həsr olunmuşdu. Biz hər gün səhər saat 9-dan axşam 4-dək məşğələlərdə olurduq. 4 gün davam edən məşğələlər ərzində universitetin kitabxanasında çalışaraq lazımi materialları əldə etmək üçün hər cür imkan var idi. Kompüterlərə kodlarımız və onlardan istifadə qaydaları öncədən təqdim edilmişdi. Məşğələlər zamanı mövzular üzrə geniş məlumat aldıq, yeniliklərlə tanış olduq.\nLayihədə iştirak etmiş müəllim-trener heyəti təhsil sahəsindəki yenilikləri Azərbaycan müəllimləri arasında yaymaq və mümkün qədər çox müəllimin bu layihədən yararlanması üçün yerlərdə treninqlər keçirəcəkdir.\n"Gələcək uğurlara aparan körpü" layihəsinə treninqlərlə yanaşı, mədəni proqram da daxil edilmişdi ki, bu da trenerlərin dünyagörüşünün genişlənməsinə hesablanmış faydalı bir addım idi. Layihə çərçivəsində Black Country canlı muzeyinə, Şekspirin doğulduğu Stratford şəhərinə, məşhur Oksford şəhərinə və Londona səfərlər təşkil edildi.\nİlk səfərimiz Qara Şəhərcik (Black Country) canlı müzeyinə oldu. Birminhem şəhərindən 10 mil aralıda yeləşən bu canlı muzey 30 ildir ki, fəaliyyət göstərir. Muzeydə XIX əsrin kənd həyatı canlı olaraq qorunur. Şəhərcikdə 16 dükan və emalatxana, yaşayış evləri bərpa edilərək bir vaxtlar olduğu kimi qorunub saxlanılır. Şəhərciyin adı orada çıxarılan kömürlə bağlıdır. Sakinlərinin bütün həyatı kömür istehsalı ilə bağlı olan bu şəhərcik həm də ilk buxar mühərrikinin vətəni sayılır. Burada turistlər məşhur və dünyada ən yaxşı "fish and chips" (qızardılmış balıq və kartof) dada bilərlər.\nYeraltı kömür mədəninə səyahət canlı muzeyin ən maraqlı hissəsidir. Dükanlarda bələdçilər bizi şirniyyatların köhnə hazırlanma texnologiyası ilə tanış edərək burada istifadə edilən dəzgahları nümayiş etdirdilər.\nDünya şöhrətli Şekspirin doğulduğu Stratforda səyahət də çox yaddaqalan oldu. Bu şəhərin ab-havası və tarixi binalara hörmətli yanaşma siyasəti insanı heyran edir. Öz müasir həyatlarını yaşayan Şekspir həmyerliləri bu məşhurun tarixi varlığından tam yararlanırlar - şəhərə olan turist axını mağazaların, suvenir dükanlarının, kafe və restoranların işini canlandırır. Şəhəri ziyarətimiz zamanı Şekspirin anadan olduğu evdə, onun qızına məxsus olmuş evdə və Şekspirin dəfn olunduğu kilsədə olduq.\n27 kolleci əhatə edən Oksford Universitet şəhərinə səfərimiz Müqəddəs Xaç Kilsəsindən başladı. Oksford kolleclərinin öz kilsələri var. Bu kilsələrin əsasında yaranan kolleclərin çoxunun adı da onlarla bağlıdır. Məsələn, İsa Kilsəsi kollecinə (Christ Church College) səfərimizdə bu gözəl binanın daxilindəki geniş yemək zalının möhtəşəm interyeri məşhur Harri Porter filmindəki mühiti bir daha yaşamağımıza səbəb oldu. Bu interyer insanı elmin aliliyinə bir daha inandırır. Səfərimiz zamanı bu kollecin buraxılış mərasiminə təsadüf etdik. Tünd-göy rəngli təntənəli geyimlərdə olan məzunlar çox ciddi görünürdülər.\nLondonun məşhur görməli yerlərinə səyahətimiz sakit və yağmursuz hava ilə müşayiət olundu. Gəmi gəzintisindən sonra London galası Tauer və London körpüsünün gecə görüntülərini izlədik.\nLondonun məşhur Madam Tyussod muzeyinin eksponatları və attraksionları ilə tanışlıq da bizdə dərin təəssürat yaratdı.\nDünyada ən böyük kitabxanalardan birinə malik olan British Museum ilə tanışlığımız orada keçirilən Əfqanıstan günlərinə təsadüf etdi. Muzeyin zallarında nümayiş etdirilən eksponatlar tarix və mədəniyyətlərin zənginliyini göstərir. Britaniya Muzeyinə girişin pulsuz olması oraya saysız hesabda insanların gələrək tarix və mədəniyyət nümunələri ilə tanış olmasına və beləliklə də ümumilikdə cəmiyyətin mədəni və intellektual səviyyəsinin artmasına şərait yaradır.\nBu kiçik qeydlərimin sonunda layihənin müəlliflərinə və təşkilatçılarına layihədə iştirak etmiş müəllim və trenerlərin adından təşəkkürümü bildirirəm.\nXXI Əsr Beynəlxalq Təhsil və İnnovasiya Mərkəzinin\ningilis dili mütəxəssisi,


Məhv edilən erməni hərbçilərinin – Adları (FOTOLAR) |\nMəlum olduğu kimi, aprel ayının 2-dən başlayaraq təmas xəttində Ermənistan tərəfindən təxribat hücumları həyata keçirilir. Bu müddət ərzində Azərbaycan Silahlı Qüvvələri əməliyyat şəraitinə uyğun olaraq düşmənin mövqeləri və səngərlərinə atəş zərbəsi endirməklə düşmənə xeyli itkilər verib.\nAznews.az erməni KİV-lərinə istinadən xəbər verir ki, Ermənistan Müdafiə Nazirliyi əks-hücum nəticəsində öldürülən hərbçilərinin siyahısı dərc etməyə başlayıb. Belə ki, Ermənistan müdafiə nazirinin mətbuat katibi Artsrun Ovannisyan təmas xəttində ölən hərbçilərin adlarını və şəkillərini dərc edib.\nMüqavilə ilə qulluq edən hərbçi Nodarik Artaşesoviç Marqaryan.\n4 dəstənin komandanı, kapitan, 26 yaşlı Armenak Mersiyeviç Urfanyan.\n20 yaşlı pulemyotçu, əsgər Kyaram Kalayeviç Sloyan Serjant Yuriy Anatolyeviç Faramazyan.\n38 yaşlı mayor Ovsep Rafayeloviç Maisyan\n53 yaşlı Nodarik Marqaryan\n28 yaşlı kapitan Ovsep Qeqamoviç Kirakosyan.\nMüqavilə ilə qulluq edən kəşfiyyatçı-pulemyotçu, 27 yaşlı Sasun Faxradeviç Mkrtçyan.\n“Vətəndaşın əsəblərini tarıma çəkən o yaman əllər kəsilməlidir”


Gəncə polisindən ƏMƏLİYYAT – Saxlanılanlar var – Yenicag.Az\nAna Səhifə Kriminal Gəncə polisindən ƏMƏLİYYAT – Saxlanılanlar var\nYeni Çağ Media Qrupu – Oktyabr 20, 2021 - 14:13\nGəncədə narkotik satmaqda və oğurluq etməkdə şübhəli bilinən şəxslər saxlanılıb.\nDaxili İşlər Nazirliyinin Mətbuat Xidmətinin Gəncə regional qrupundan Yenicag.az-a verilən məlumata görə, Gəncə Şəhər Baş Polis İdarəsinin Kəpəz Rayon Polis İdarəsinin əməkdaşlarının keçirdikləri əməliyyat-axtarış tədbirləri nəticəsində qanunsuz olaraq satış məqsədi ilə narkotik maddə əldə edib saxlamaqda şübhəli bilinən şəhər sakini, Şahin Fətullayev saxlanılaraq Polis İdarəsinə gətirilib.\nOnun üzərinə baxış keçirilən zaman 13 ədəd ayrı-ayrı sellofan bükümlərdə metamfetamin və 9 ədəd sellofan bükümdə heroin aşkar edilərək götürülüb.\nBundan başqa, İdarə əməkdaşlarının keçirdikləri digər bir əməliyyat-axtarış tədbirləri nəticəsində şəhər ərazisində silsilə oğurluq hadisələri törətməkdə şübhəli bilinən şəxs saxlanılıb.\nAraşdırmalar zamanı məlum olub ki, şəhər sakini, əvvəllər məhkum olunmuş Mayıl Məmmədov cari və ötən ilin müxtəlif vaxtlarında vətəndaşlara məxsus evlərə qeyri-qanuni yolla daxil olaraq ümumi dəyəri 9 000 manat olan qızıl-zinət əşyalarını, məişət və elektrik avadanlıqlarını oğurlayıb.


Azərbaycanda «e-hökumət» portalı (www.e-gov.az) yaradılandan üzübəri həm Bakı şəhərində, həm də əksər bölgələrdə əhalinin müxtəlif təbəqələrindən olan bəzi insanlar artıq rahat nəfəs almağa başlayıblar. Çünki onlar www.e-gov.az-dan və bəzi dövlət orqanları tərəfindən yaradılmış e-xidmətlərdən istifadə etməklə, artıq dövlət qurumlarına ayaq döyməkdən, saatlarla növbə gözləməkdən, məmurların qəbullarına girmək üçün kimlərəsə minnətçi düşməkdən, üzləşdikləri problemlərin qısa müddətdə həlli üçün məmurlara, yaxud vasitəçi şəxslərə «hörmət» etməkdən, süründürməçilikdən, vaxt itkisindən, əlavə xərclərdən, əsəb və stressdən xilas olublar. Belə sakinlərdən biri olan Kürdəmir rayon sakini Rəşad Məmmədov deyir ki, yaşadığı kənd İmişli rayonunun yaxınlığında yerləşir. Həmin kənddən Kürdəmir rayon mərkəzinə avtobus marşrutu olmadığından yerli sakinlər taksilərin xidmətlərindən istifadə etmək məcburiyyətində qalırdılar: «Yaşadığım kənddən rayon mərkəzinə 1,5 - 2 saatlıq yoldur. Üstəlik, bir nəfər üçün gediş haqqı 2 manatdır. Məsafənin uzaqlığı və gediş haqqının bahalığı kənd sakinlərinin həm vaxt itkisi üzləşməsinə, həm də əlavə xərcə düşməsinə gətirib çıxarırdı. Məlumatsızlıq və savadsızlıq üzündən bizə lazım olan sənədləri düzəltdirmək üçün əlavə pul xərcləyirdik. Amma www.e-gov.az-ın və e-xidmətlərin istifadəyə verilməsindən sonra sanki çiynimizdən ağır yük götürülüb. İstər qızmar yay günlərində, istərsə də küləkli-yağışlı və qarlı havalarda evimizdən bayıra çıxmayaraq, rahatlıqla www.e-gov.az-dan və e-xidmətlərdən istifadə edirik, nəyi necə etməyi bacarırıq. Ona görə də sığorta və pensiya məsələləri, eləcə də digər problemlərlə əlaqədar rayon mərkəzinə gedənlərin sayı azalıb, onların əlavə xərcə düşməsinə lüzum qalmayıb, yerli sakinlərin işləri xeyli asanlaşdırıb».\nAmma Rəşad Məmmədovun sevinə-sevinə, ağızdolusu danışdığı xoşagələn vəziyyəti ölkənin əksər yaşayış məntəqələrində müşahidə etmək çox zordur. Çünki «e-hökumət»in mahiyyətinin və dövlət orqanlarının təqdim etdiyi e-xidmətlərin geniş kütləyə çatdırılmasında kifayət qədər problemlər mövcuddur. Bu istiqamətdə apardığımız araşdırmaların nəticələrini təqdim edirik:\n1) Azərbaycanda 66 rayon, 77 şəhər, 1013 şəhər rayonu, 257 qəsəbə, 1719 kənd ərazi dairəsi və 4260 kənd yaşayış məntəqəsi var. Amma araşdırmalarımıza görə, rayon və şəhər icra hakimiyyətlərinin internet portallarında hər hansı bir e-xidmət yaradılmayıb və sözügedən qurumlar www.e-gov.az-a hələ də qoşulmayıblar. Hətta bu qurumlarda çalışanların müəyyən hissəsi e-hökumət və e-xidmətlər barədə məlumatsızdırlar.\n2) «Azərbaycan Respublikası Nazirlər Kabinetinin 2012-ci il 17 oktyabr tarixli 235 nömrəli qərarı ilə təsdiq olunmuş elektron xidmətlərin portala inteqrasiyası barədə Məlumat»a əsasən, e-xidmətlərin www.e-gov.az-a inteqrasiyası üzrə xidmət təchizatçıları arasında qeyri-fəal qurumlar hələ də var. Araşdırmalarımıza görə, bu ilin oktyabrın 1-dək www.e-gov.az-a 48 qurum fiziki olaraq qoşulub və Nazirlər Kabineti tərəfindən təsdiq edilmiş 446 elektron xidmətdən «e-hökumət» portalına inteqrasiya olunanların sayı 296-ya çatıb. Dövlət qurumlarının saytlarında olan xidmətlərin sayı 475-olduğu halda, onlardan yalnız 381-u vahid portal (bir pəncərə prinsipi) vasitəsilə əhaliyə təqdim olunub. Maliyyə Nazirliyi, Mədəniyyət və Turizm Nazirliyi, Dini Qurumlarla İş üzrə Dövlət Komitəsi, Səfərbərlik və Hərbi Xidmətə Çağırış üzrə Dövlət Xidməti, Alternativ və Bərpa Olunan Enerji Mənbələri üzrə Dövlət Agentliyi, Satınalmalar üzrə Dövlət Agentliyi, Dövlət Mülki Aviasiya Administrasiyası (DMAA) www.e-gov.az-a qoşulan təchizatçılar arasında qeyri-fəallıq göstərən əsas dövlət qurumları olublar. Belə ki, adları çəkilən qurumların təsdiq olunmuş bir neçə e-xidməti olsa da, bu xidmətlərdən www.e-gov.az-da olanların və adıçəkilən portalda yerləşdirilmiş e-xidmətlərinin ümumi sayı o-dır. DMAA həmçinin www.e-gov.az-a inteqrasiyada qeyri-fəal xidmət təchizatçıları sırasına daxil olan sonuncu qurumdur. Onun təsdiq olunmuş e-xidmətlərinin sayı 3, DMAA-ın saytında «Qurumların öz saytlarında yerləşdirilmiş e-xidmətlərin ümumi sayı» üzrə 3 və «Təsdiq olunmuş e-xidmətlərdən qurumların öz saytlarında olanların sayı» üzrə isə 3 xidmət yerləşdirilib. Bəzi qurumlar özlərinin təsdiq olunmuş e-xidmətlərinin sayının azlığına görə də diqqəti cəlb edir. Məsələn, Müdafiə Sənayesi Nazirliyi, Dövlət Şəhərsalma və Arxitektura Komitəsi, Diasporla İş üzrə Dövlət Komitəsi, Alternativ və Bərpa Olunan Enerji Mənbələri üzrə Dövlət Agentliyi və Respublika Baş Prokurorluğu kimi dövlət qurumlarının hər birinin yalnız 1 təsdiq olunmuş e-xidməti var. Bəzi qurumlar isə təsdiq olunmuş e-xidmətlərinin müəyyən hissəsini www.e-gov.az-a inteqrasiya edən təchizatçılar sırasında yer alıblar. Şübhəsiz ki, bəzi dövlət qurumlarının passivliyi də e-xidmətlərdən və www.e-gov.az-dan yüksək səviyyədə istifadəyə və «e-hökumət»in nüfuzunun artmasına ciddi maneə törədir.\n3) Araşdırmalarımıza görə, bəzi dövlət qurumlarının www.e-gov.az-da təqdim etdiyi e-xidmətlərə dair hər hansı bir reqlament, şəkilli material, təlimat və videotəlimat yoxdur. Onların yoxluğu isə istifadə qaydalarını anlamaqda çətinlik çəkən vətəndaşların www.e-gov.az-dakı e-xidmətlərdən normal istifadəsinə imkan vermir. Əhalinin www.e-gov.az-dan asanlıqla istifadəsi üçün bu portalın www.youtube.com-da yaradılan www.youtube.com/elektronhokumet videokanalında «E-hökumət» quruculuğuna dair videomateriallar, elektron xidmətlərdən istifadə üzrə videotəlimatlar və digər videoçarxlar ictimaiyyətin istifadəsinə verilib. Dövlət qurumlarının da www.youtube.com vasitəsilə bu cür təbliğat aparmalarına ehtiyac var.\n4) Məlumdur ki, www.e-gov.az-a Rabitə və Yüksək Texnologiyalar Nazirliyinin (keçmiş RİTN) verdiyi e-imza kartı, «E-hökumət» sistemi tərəfindən vətəndaşa verilmiş kod, mobil autentifikasiya sertifikatı və smartfonla daxil olmaq mümkündür. Amma bu sahədə də xeyli problemlər var. Məsələn, www.e-gov.az-dan istifadə etmək istəyən vətəndaş ona kod-parolun verilməsi üçün elektron qaydada müraciət edə bilər. Bu prosesdə şəxsiyyət vəsiqəsi ilə yanaşı, vətəndaşın öz adına olan mobil telefon nömrəsi və ümumvətəndaşlıq pasportu (xarici pasport), sürücülük vəsiqəsi, Dövlət Sosial Sığorta Şəhadətnaməsi kimi müvafiq sənədlərin birindən istifadə olunur. Ancaq təkcə Bakıda deyil, bölgələrdə də bəzi vətəndaşların şəxsiyyət vəsiqətələrinin istifadə müddəti bitib. Ona görə də həmin vətəndaşların kod-parol almaları üçün etdikləri elektron müraciət qəbul olunmur. Yaxud bəzi vətəndaşlar elektron ərizə ilə müraciət edərkən müddəti bitmiş şəxsiyyət vəsiqələrinin hansı səbəblər üzündən vaxtlı-vaxtında dəyişdirilməməsi ilə bağlı sorğu-suala tutulacaqlarından, cərimə olunacaqlarından və digər problemlərlə üzləşə biləcəklərindən ehtiyat etdikləri üçün kod-parol almaq, www.e-gov.az-dan və e-xidmətlərdən istifadə etmək istəmirlər. Üstəlik, əksər vətəndaşların ümumvətəndaşlıq pasportunun, Dövlət Sosial Sığorta Şəhadətnaməsinin olmaması, bəzi vətəndaşların onlara hədiyyə kimi verilmiş, yaxud başqasının adına alınmış mobil telefon nömrələrindən istifadə etmələri kod-parolun alınmasında yaşanan problemlər sırasındadır. Bundan başqa, əksər bölgələrdə kod-parollarla bağlı maarifləndirilmə işlərinin aşağı səviyyədə olması onlara marağı artıra bilmir. Ona görə də kod-parol alanlar daha çox Bakı, Sumqayıt və Gəncə şəhərlərindəki istifadəçilərdir.\n5) Ölkəmizdəki əksər yaşayış massivlərinin internetlə təminatı qənaətbəxş deyil. Həmin məkanlarda böyük ərazini əhatə edən yüksək sürətli WI-FI simsiz internet xidməti yoxdur. Məsələn, Tərtər rayonunun ən böyük yaşayış massivlərindən biri olan Seydimli kəndində 690 ev təsərrüfatı olsa da, cəmisi 4 evdə internet var. Həmin evlərin bəzi sakinləri isə internetdən yalnız müxtəlif video və aduiomaterialları izləmək, «Skype»də və sosial şəbəkələrdə söhbətləşmək və yazışmaq, eləcə də əyləncə materiallarına baxmaq üçün istifadə edirlər. Ona görə də internetlə təminatın lazımi səviyyədə olmaması www.e-gov.az-dan və e-xidmətlərdən istifadəni xeyli çətinləşdirir.\n6) Seydimli kəndində kompüter sistemindən istifadə etməyi və yeni metodlarla işləməyi bacaranlar çox azdır. Üstəlik, kənd sakinləri www.e-gov.az və e-xidmətlər barədə heç bir nəzəri məlumata və praktiki təcrübəyə malik deyillər. Düzdür, ayrı-ayrı dövlət qurumları vətəndaşlara e-xidmətlər və e-imza kartı barədə məlumat vermək və onlardan istifadə bacarığını aşılamaq üçün bəzi bölgələrdə maarifləndirici seminarlar keçirirlər. Ancaq bir rayon, yaxud bir neçə rayonu əhatə edən bölgə üzrə belə seminarın il ərzində yalnız 1-2 dəfə keçirilməsi kifayət etmir. Ona görə də təkcə Seydimlidə deyil, digər yaşayış massivlərində də www.e-gov.az və e-xidmətlər, onlardan istifadə qaydaları ilə bağlı təbliğat aparmaq, maarifləndirmənin əhatə dairəsini genişləndirmək və əhalinin bu barədə məlumatlandırılması səviyyəsini yüksəltmək üçün qəsəbələrdə və kənd ərazi dairələrində mobil ofislərin, səyyar və ya xüsusi qrupların yaradılmasına ehtiyac var. Bundan əlavə, həm bu məqsədlər, həm də yerli sakinlərin kompüter sistemi barədə elementar biliklərə yiyələnmələri üçün hər bir orta məktəbdə olan informatika müəllimlərinin müxtəlif təlimlərə cəlb edilməsi yolu ilə təkmilləşdirilməsi, onların vasitəsilə təhsil ocaqlarında kənd və qəsəbə sakinlərinə ödənişsiz internet, kompüter və sair barədə bilgilərin verilməsi və əyani təcrübənin öyrədilməsi mütləq vacibdir. Bunlarla yanaşı, www.e-gov.az və e-xidmətlər barədə ətraflı və dolğun məlumatların əks olunduğu, onlardan istifadə qaydalarını öyrədən əyani vəsaitlərin, məsələn, kitabça və bukletlərin çap olunması, reqlament, şəkilli material, videomaterial və videotəlimatların yerləşdirildiyi disklərin hazırlanması, həmçinin, bütün bunların vətəndaşlara təmənnasız paylanılması əhalinin maariflənməsində mühüm rol oynayar.\n7) Araşdırmalarımıza görə, Seydimli kənd sakinlərinin təxminən 60 faizi mobil telefon işlətsə də, mobil internetdən istifadə edən yaşlı nəslin nümayəndələri yoxdur. Yaşlıların böyük əksəriyyəti internetə çıxışı məhdud olan mobil telefonlardan yalnız zəng etmək və zəngi qəbul etmək üçün istifadə edirlər. İnternetə çıxışı olan mobil telefonları olan yaşlılar isə mobil internet şəbəkəsindən necə istifadə etməyi bacarmırlar. Gənclər isə mobil internetdən yalnız sosial şəbəkələrdən istifadə etmək, musiqilər dinləmək, kliplərə baxmaq və digər məqsədlər üçün yararlanırlar. Bu da onu göstərir ki, təkcə Seydimlidə deyil, digər yaşayış massivlərində də yaşlı nəslin nümayəndələri arasında mobil internetlə bağlı maarifləndirmə işləri ya aşağı səviyyədə aparılır, ya da ümumiyyətlə, aparılmır. Gənclər isə həm maarifləndirmə işlərinin lazımi səviyyədə təşkil olunmaması, həm də mobil internet tariflərinin baha olması üzündən www.e-gov.az-a və e-xidmətlərə, onların mahiyyətini anlamağa və onlardan istifadəyə maraq göstərmir və asudə vaxtlarını daha çox mobil internet vasitəsilə əylənməyə ayırırlar. Bundan başqa, Seydimli kəndində yalnız bir neçə nəfər «notebook»dan istifadə etməyi bacarır. Amma bu kənddə istər «notebook»larda, istərsə də adi kompüterlərdə «Azerfon», «Azercell» və «Bakcell»in «DATA-kart»larından normal istifadə qəlizləşir. Üstəlik, çökəklik ərazilərdə sözügedən kartlar vasitəsilə internet şəbəkəsinə daxil olmaq qeyri-mümkündür.\n8) www.e-gov.az-ın xidmətlərinə aztəminatlı əhalinin ehtiyacı daha çox olsa da, bu təbəqədən olanların «e-imza» kartlarını almaları ciddi problemə çevrilib. Düzdür, 3 illik müddətə verilən «e-imza» fərdi şəxslərə 36 manata satılır. Ancaq aztəminatlı, xüsusilə də bəzi çoxuşaqlı ailələrin bu kartları almağa maddi imkanları yetmir. Ona görə də bu cür ailələrə qiymət məsələsində güzəştlərin edilməsi, yaxud «e-imza»nın pulsuz verilməsi üçün il ərzində bir neçə dəfə kampaniyanın aparılması effektli olar. Vurğulamaq yerinə düşər ki, əksər vətəndaşlar «e-imza» və bu kartdan istifadə qaydaları barədə heç bir nəzəri və praktiki məlumata malik deyillər. Hətta Məlumat Hesablama Mərkəzinin «157» Zəng Mərkəzinə ünvanlanan müraciətlərin analizi də göstərir ki, vətəndaşların bir qismi www.e-gov.az-da onlayn qeydiyyatdan keçmək üçün bəzi e-xidmətlərdən sona qədər istifadə edə bilməyib. Bəzi vətəndaşlar «e-imza»dan istifadə etməyi bacarmadıqları, sənədləri sözügedən kartla ilə imzalaya bilmədikləri üçün «157»yə müraciət edirlər.\nYuxarıda sadaladığımız faktlar göstərir ki, «e-imza», mövcud e-xidmətlər və onlardan istifadə qaydaları haqqında KİV-lərdə, internetdə və digər sahələrdə reklam və təbliğat işlərini təşkil etmək, www.e-gov.az-da bütün e-xidmətlərin istifadə təlimatlarını yerləşdirmək, həmin xidmətlərdən istifadə sahəsində vətəndaşların bilik və bacarıqlarının artırılması və digər məsələlərin həlli üçün zəruri tədbirlər həyata keçirilməlidir. Əgər yuxarıda sadaladığmız problemlər öz həllini taparsa, internetin və informasiya texnologiyalarının inkişafı hesabına Azərbaycan yaxın illərdə inkişaf etmiş ölkələrin səviyyəsinə yaxınlaşacaq, respublikamız BMT-nin «E-hökumət»in inkişaf səviyyəsinə görə reytinqində daha yüksək yerlərdən birini tutacaq.


Ukraynada polis rəisi olan azərbaycanlı xanım... - FOTO - MINVAL.INFO\nQırmızı diplom və zəngin iş fəaliyyəti\nO, 1985-ci ildə Krivoy Roq şəhərində anadan olub. Atası azərbaycanlı, anası ukraynalıdır. 2003-cü ildə bu şəhərdə liseyi bitirib, 2008-ci ildə isə Odessa Milli Hüquq Akademiyasında təhsilini qırmızı diplomla başa vurub. Elə həmin ildən Ukraynanın daxili işlər orqanlarında çalışır. İlk iş yeri Krivoy Roq şəhərinin rayon polis bölməsi olub, orada müstəntiq işləyib. 2012-2014-cü illərdə Dnepropetrovsk vilayəti Milli Polis Baş İdarəsində xüsusi işlər üzrə müstəntiq kimi çalışıb. 2014-2017-ci illərdə Dnepr şəhər aeroportunun istintaq şöbəsinin rəisi olub. Hazırda Dnepropetrovsk vilayəti Milli Baş Polis İdarəsinin metropolitendə polis bölməsinin rəisidir.\nUşaqlıq arzusunu gerçəkləşdirən polis soydaşımız\nO, ürəyində Azərbaycan sevgisi gəzdirir\nUkraynada yaşayan soydaşlarımız Karina Əliyevanın onlara həssas münasibətindən, vətənpərvərliyindən ağızdolusu danışırlar. Bu barədə söz düşəndə deyir: “Bu yerlərdə böyüyüb boya-başa çatmasam da, Azərbaycanın hər bir guşəsi mənim üçün doğma və əzizdir”. Bizimlə söhbət zamanı da qeyd etdi ki, ürəyində hər zaman Azərbaycan sevgisi gəzdirir. Təkcə bacarıqlı polis işçisi kimi yox, həm də vətənpərvər bir şəxs kimi tanınmaq vacibdir. (“Azərtac”)\nTarix: 2018/11/12 20:28\nMəşhur qəssab Nüsrət Gökçə qızıldan hamburger hazırlayıb.\nAzərbaycanlı pianoçu Tofiq Şıxıyev Türkiyənin Çorum bölgəsində konsert proqramı ilə çıxış edib.\nAltıncı sinfədək Bakıdakı incəsənət gimnaziyasında oxusa da tam orta təhsilni ABŞ-ın Florida ştatında başa vurub.\nDərs ilinin başlanmasından on gün ötürdü.\nRusiyanın Samara vilayətində nəşr olunan “Samarskaya qazeta” “Millətlər xəritəsi” layihəsi çərçivəsində Azərbaycanın zəngin turizm potensialı ilə bağlı\n“Rossiya” mehmanxanasında tarixi yanğın – gerçək səbəbi hələ də bilinmir…\nQara tüstü Kremlin cəmisi bir neçə yüz metrliyindən çıxsa da, qərb mətbuatı onu daha tez görmüşdü.\nKaftara bənzər it hiyləgərliyi sayəsində dişi aslanın dişləri arasından qurtulub.


"Qarabağ" Avropada yüzfaizlik nəticə göstərən 5 komandadan biridir | Report.az\n"Qarabağ" Avropada yüzfaizlik nəticə göstərən 5 komandadan biridir Avropanın futbol üzrə yüksək dəstələrində yüzfaizlik nəticəyə malik komandaların sayı 5-ə enib.\n7 Oktyabr , 2019 15:54\n“Report”un məlumatına görə, bu, “İnter”in İtaliya A Seriyasının VII turunda evdə “Yuventus”a 1:2 hesablı məğlubiyyətindən sonra baş verib.\nHazırda milli çempionatlarda bütün oyunlarda qalib gələn kollektivlər arasında “Qarabağ” da var. Premyer Liqada ardıcıl 7 qələbə qazanan Ağdam təmsilçisi 21 xalla vahid liderdir.\nBundan başqa, Ukraynada “Şaxtyor” 10, İngiltərədə isə “Liverpul” 8 matçda qalib gəlməklə turnir cədvəlinə başçılıq edir.\nQeyd edək ki, “Qarabağ” Azərbaycan Premyer Liqasında son 6 mövsümün qalibi olub. 1992-ci ildən keçirilən ölkə çempionatlarının tarixində 7-ci dəfə komandalardan biri ilk 7 turda xal itirmir. İndiyədək qeydə alınmış 6 belə hadisəyə 3 komanda imza atıb. “Neftçi” 4, “Şəfa” və “Xəzər Lənkəran” hərəyə 1 dəfə uğurlu startla fərqlənib. “Qarabağ” isə bunu bacaran 4-cü klub kimi tarixə düşüb.\nRus versiyası "Карабах" - одна из пяти команд, показавших стопроцентный результат в Европе\nİngilis versiyası Qarabag FC among top 5 teams in Europe with 100% result


Dərin tekstoloji və tipoloji araşdırmaların müəllifi olan fədakar alim - Təhminə Bədəlova yazır | Edebiyyatqazeti.az\nDərin tekstoloji və tipoloji araşdırmaların müəllifi olan fədakar alim - Təhminə Bədəlova yazır\n23.05.2020 10:15 | 1603 dəfə oxunub A A+ A- Digər\nQƏZƏNFƏR ƏLİYEV – 90\nDünyada böyüklük tapmaq istəsən,\nAl ələ qələmi yaz böyüklərdən.\nBu gün dünya şərqşünaslıq elminin aparıcı qollarından olan Azərbaycan nizamişünaslığı bəşər sivilizasiyasının yaşı ilə müqayisədə böyük olmasa da, şərəfli bir yol keçmiş, mötəbər dairələrdə etibarlı mənbələrə söykənən, əsaslı elmi fikirlərə dəyər verilən sağlam mühitdə sözükeçən, fəaliyyəti yüksək qiymətləndirilən nizamişünaslarımız yetişmişdir. Mirzə Məhəmməd Axundovla başlayan, akademik Həmid Araslı, professor Rüstəm Əliyev, professor Qəzənfər Əliyev, AMEA-nın müxbir üzvü Azadə Rüstəmova ilə inkişaf etdirilən zəngin ənənələri hal-hazırda professor Xəlil Yusifli, AMEA-nın müxbitr üzvü Nüşabə Araslı, akademik Teymur Kərimli, professor Mehdi Kazımov, dosent Zəhra Allahverdiyeva və başqaları Nizami sənətinə böyük sevgi hissi ilə davam etdirirlər.\nÖmrünü hikmət xəzinəsinin açarı olan Şərq ədəbiyyatının tədqiqinə həsr etmiş fədakar alim, Nizami torpağının söz-sənət nemətindən ilham alıb çox qısa, 54 illik ömründə elmin zirvələrinə doğru şərəflə irəliləyərək filologiya elmləri doktoru, professor, Azərbaycan Yazıçılar Birliyinin üzvü, Türkmənistanın Dövlət Mükafatı laureatı kimi yüksək adlara layiq görülən şərqşünas Qəzənfər Yusif oğlu Əliyev yaşasaydı, bu il 90 yaşı olacaqdı.\nQəzənfər Əliyev 1930-cu il may ayının 15-də Azərbaycanın qədim elm və sənət mərkəzlərindən olan Gəncədə dünyaya göz açmışdır. İndiki BDU-nun şərqşünaslıq fakültəsini fərqlənmə diplomu ilə bitirən gənc elm həvəskarını tale SSRİ EA-nın şərqşünaslıq institutuna aparır. Akademik, dövrünün nəhəng alimlərindən olan Yevgeni Bertelsin “məktəbində” püxtələşən alim “Nizami Gəncəvinin “Xosrov və Şirin” və Əmir Xosrov Dəhləvinin “Şirin və Xosrov” poemalarının müqayisəli təhlili” mövzusunda namizədlik dissertasiyasını uğurla müdafiə edir (1958). Sonrakı elmi faliyyətinin əsas istiqamətini bəlirləyən dissertasiyası və 1960-cı ildə Moskvada rus dilində nəşr olunan “Şərq xalqları ədəbiyyatlarında Xosrov və Şirin əfsanəsi” monoqrafiyası elmi cameədə çox böyük maraqla qarşılanır. Adı çəkilən fundamental tədqiqatdan bəhs edən dosent Məsiağa Məhəmmədi yazır: “...həcmcə çox da böyük olmayan bu kitab o zaman cəmi 30 yaşı olan Qəzənfər Əliyevin ilk geniş elmi tədqiqatı idi. Lakin dünya şərqşünaslığının ən son nailiyyətlərinə söykənən bu araşdırmanın elmi səviyyəsi o qədər yüksək, ehtiva etdiyi material o qədər zəngin idi ki, sonralar Nizami yaradıcılığını öyrənən heç bir tədqiqatçı bu kitaba müraciət etmədən ötüşə bilmədi”.\nMüəllif bu əsərində Xosrov və Şirin əfsanəsinin süjetinin VII əsrdən XV əsrədək inkişaf tarixini izləməyi qarşısına məqsəd qoymuşdur. Əsərdə Xosrov və Şirin əfsanəsinin süjet və ideya-məzmun təkamülü müxtəlif epoxalarda bu mövzuya həsr edilmiş poemalar əsasında öyrənilmiş, həmçinin baş vermiş mövzu, süjet və kompozisiya dəyişikliklərinin səbəbləri aydınlaşdırılmışdır. Qəzənfər Əliyev adı çəkilən əsərdə, filologiya elmləri doktoru Abuzər Bağırovun sözləri ilə desək, “...mövzu ilə bağlı müxtəlif qaynaqlardan toplanmış zəngin ədəbi materialların tipoloji və tekstoloji araşdırması əsasında Qafqaz, İran, Orta Asiya və Hindistan ərazisində yaşayan xalqların ədəbi-mədəni əlaqələrinin Nizami mehvəri ətrafında oluşan müştərək köklərini açıb göstərməklə bütövlüklə sovet şərqşünaslığında bu yöndə aparılan axtarışlara güclü təkan vermiş oldu”.\nLakin alimin elmi fəaliyyəti “təfəkkürünün və sənətinin sirləri qarşısında hələlik yalnız heyranlığımızı bildirməklə kifayətləndiyimiz” (Teymur Kərimli) Nizami Gəncəvinin ədəbi irsi ilə məhdudlaşmadı. Ümumilikdə farsdilli ədəbiyyatın təşəkkülü problemi Qəzənfər Əliyevin elmi araşdırmalarının əsas tədqiqat obyektidir və təsadüfi deyil ki, alimin doktorluq dissertasiyası da məhz bu mövzuya həsr olunmuşdur. Ancaq bu da bir həqiqətdir ki, farsdilli ədəbiyyatın tədqiqinə də alimi məhz Nizami Gəncəvi irsinin öyrənilməsi sövq etmişdir.\nMəlumdur ki, tarixi şərait və ictimai-siyasi tələblərdən irəli gələn səbəblərdən dolayı, daha dəqiq desək, “Türk hökmdarlarının (Samanilər, Qəznəvilər, Səlcuqilər və s.) farsdilli ədəbiyyatı himayə etməsi” (Xəlil Yusifli) nəticəsində çox uzun bir müddət, orta yüzilliklərdə, hətta demək olar ki, XVIII əsrə qədər Şərq ədəbiyyatının böyük, nadir nümunələri fars dilində yazılmışdır. Təsadüfi deyildir ki, ədəbi cameədə “fars dili poeziya dilidir” kimi bir fikir də formalaşmışdı. Kiçik Asiyada, Hindistanda, Zaqafqaziyada yaranmış bədii əsərləri, həmçinin Şəqri Avropada yazılmış bəzi tarixi traktatları öyrənmək, araşdırmaq üçün ədəbi-nəzəri bilgilərlə yanaşı, bu dilin incəliklərinə də dərindən bələd olmaq lazımdır.\nAzərbaycan ədəbiyyatının müqtədir sənətkarları – Qətran Təbrizi, Xaqani Şirvani, Əbül-ula Gəncəvi, Məhsəti Gəncəvi, Mücirəddin Beyləqani, Fələki Şirvani, Nizami Gəncəvi, Müsahib Gəncəvi, Saib Təbrizi və başqa mütəfəkkirlər öz zərif duyğulu, bəşəri ideya və dərin məzmun çalarları ilə zəngin olan əsərlərini fars dilində qələmə almışlar. Bu sənətkarların ədəbi-bədii irsi Şərq ədəbiyyatı xəzinəsini qiymətli incilərlə zənginləşdirmişdir.\nAyrı-ayrı regionlarda fars dilində yaranan ədəbi yaradıcılıqlar bu dildəki mövcud ədəbiyyatdan qidalanıb onunla sıx əlaqədə olsalar da, yerli-milli xüsusiyyətlərini də itirməmiş, əksinə doğma folklor və yazılı ədəbiyyat ənənələrindən gələn özəlliklərlə farsdilli ədəbiyyatı daha da zənginləşdirmişlər. Yəni bu proses, təbii olaraq, qarşılıqlı ədəbi əlaqələr mühitində baş tutmuşdur. Odur ki, farsdilli ədəbiyyatın ayrı-ayrı regionlarda, bəzən hətta çox fərqli adət-ənənələr, sosial-tarixi şəraitə malik bölgələrdə meydana çıxması və təşəkkülü problemi, kəsb etdiyi özəl xüsusiyyətlər və s. daima şərqşünasların, o cümlədən də azərbaycanlı alimlərin diqqət mərkəzində olmuşdur.\nQəzənfər Əliyevin “Hindistanın farsdilli ədəbiyyatı” (rus dilində) monoqrafiyası - ən az öyrənilmiş bir ədəbiyyatın – farsdilli hind ədəbiyyatının tarixinin tədqiqinə dair ilk cəhddir. Müəllif bu ədəbiyyatın ən görkəmli nümayəndələri ilə oxucularını tanış edir. Nə üçün farsdilli ədəbiyyat birdən-birə Hindistanda peyda oldu? Və yaxud, nə üçün bu çoxmillətli ölkənin ədəbiyyatlarından biri fars dilində yaranmışdır? Və ümumiyyətlə, gah Zaqafqaziyada, gah Kiçik Asiyada, gah Orta Asiyada, gah da Hindistan yarımadasında meydana çıxan, bu “hər yerdə peyda olan” farsdilli ədəbiyyat nə olan şeydir? Nə üçün və necə oldu ki, Hindistanda fars dilində ədəbiyyat yarandı, o, hansı yollarla inkişaf etdi, Hindistanın farsdilli ədəbiyyatı ilə fars-tacik ədəbiyyatı və hind ədəbiyyatı arasında hansı əlaqələr mövcud idi? Alim göstərir ki, Hindistanda yaranan farsdilli ədəbiyyat o qədər geniş və böyükdür ki, Hindistanın hüdudlarından kənarda fars dilində yazılan ədəbi nümunələrin hamısını geridə qoyur və hətta bu ədəbiyyat xüsusi elmi ədəbiyyatda hind-fars adını almışdır.\n“Nizami mövzu və süjetləri Şərq xalqları ədəbiyyatında” (rus dilində) Qəzənfər Əliyevin ən məşhur, elmi dəyəri baxımından fundamental əsəridir və alimin özünün də arzusunda olduğu “Nizami ensiklopediyası”nın çox mühüm bir tərkib hissəsidir. Oçerklərinin hər biri gələcək tədqiqatlar üçün mövzu verən əsərin ayrıca mükəmməl tədqiqat adlandırılmağa layiq Giriş məqaləsində müəllif qoyulan problemlə bağlı nəzəri fikirlərini aydın tezislər şəklində çatdırmışdır. Kitabda 700 illik bir dövrü və az qala Yer kürəsinin yarısı boyda ərazini əhatə edən, “Bosfordan Himalayadək” (Qəzənfər Əliyev) geniş coğrafi arealda yayılan Nizami poetik məktəbinin 287 nümayəndəsi və 600-dən çox əsər haqqında qiymətli elmi informasiya öz əksini tapmışdır. Mövzu ilə bağlı özündən əvvəlki tədqiqatları dərindən öyrənən və onlara həm bir örnək kimi, həm də tənqidi şəkildə yanaşmağa çalışan alimin apardığı çoxsaylı axtarışlardan məlum olur ki, böyük Nizaminin “Xəmsə”sinə daxil olan poemalardan “Sirlər xəzinəsi”nə 99, “Xosrov və Şirin”ə 98, “Leyli və Məcnun”a 123, “Yeddi gözəl”ə 55, “İskəndərnamə”yə isə 34 cavab yazılmışdır. Şərq ədəbiyyatları sahəsində dərin nəzəri biliklərə malik olan Qəzənfər Əliyev əsərdə nəzirəçilik ənənəsinin müxtəlif formaları arasındakı müqayisələri ilə bu problemə də aydınlıq gətirərək nəzirə, cavab, tətəbbö və başqa janrların tipologiyasını da açmağa müvəffəq olmuşdur. Xüsusilə, alimin “xəmsə” janrının yaranması, təşəkkülü və inkişafının sonrakı mərhələlərində kəsb etdiyi xüsusiyyətlərlə bağlı fikirləri, Şərq ədəbiyyatı tarixçiləri ilə polemik mühakimələri bu gün də öz elmi dəyərini qoruyub saxlamaqdadır.\nO da əlamətdardır ki, görkəmli alim “Nizami ədəbi məktəbi” anlayışı altında bütöv bir ədəbi-mədəni prosesin dayandığı, Nizaminin öz dühası ilə bir çox ədəbiyyatların istiqamətini müəyyənləşdirdiyi tezisini irəli sürür və fikirlərini tutarlı dəlillərlə sübuta yetirir. Bu baxımdan alimin Nizami yaradıcılığını ayrı-ayrı ədəbiyyatlara və ədəbi şəxsiyyətlərə “daim təsir göstərən bir amil” kimi qiymətləndirməsi dərin elmi maraq doğurur və təbii ki, Qəzənfər müəllimin əldə etdiyi zəngin poetik mənbələrdən doğan bir qənaətdir.\nDərin elmi-nəzəri biliyi, təhlil və mühakimə qabiliyyəti, bir neçə dilə hakim olması onun tədqiqatlarının sahəsini genişləndirməyə imkan vermişdir. Türkmən dövlət xadimi, sərkərdəsi və şairi Bayram xanın bədii yaradıcılığının tədqiqinə həsr olunmuş “Türkmən şairi Bayram xan” əsəri (1969) də alimin elmi yaradıcılığının dəyərli örnəklərindəndir. Təsadüfi deyildir ki, bu əsərə və “Türkmən ədəbiyyatı tarixi”nin ərsəyə gəlməsində yaxından iştirakına görə Qəzənfər Əliyev Türkmənistanın Dövlət Mükafatı laureatı adına layiq görülmüşdür (1980).\nQəzənfər Əliyev ümumiyyətlə, Şərq xalqlarının ədəbiyyatına həsr olunmuş, dünyanın müxtəlif ölkələrində Azərbaycan, rus, özbək, türkmən, tacik, fars, ingilis, alman, çex və s. dillərdə nüfuzlu elmi dərgilərdə dərc edilmiş irili-xırdalı 160-dan çox elmi məqalənin müəllifidir. Alimin Əfqanıstana (1959-1962), İrana (1963-1965), Almaniyaya (1977, 1979) elmi ezamiyyətləri zamanı Şərq xalqlarının, o cümlədən də Azərbaycan xalqının mədəniyyət və ədəbiyyatına dair etdiyi məruzələr elmi yükü, yeni qənaətləri baxımından həmişə böyük diqqətə səbəb olmuş və maraqla qarşılanmışdır.\nQəzənfər Əliyev həm də cəfakeş mətnşünas idi. O, Nizami ədəbi məktəbinin ən məşhur nümayəndələrindən olan Əmir Xosrov Dəhləvinin “Şirin və Xosrov” poemasının elmi-tənqidi mətnini hazırlamış, ona geniş Önsöz yazaraq Moskvada nəşr etdirmişdir (Дихлави, 1979). Ümumiyyətlə, Əmir Xosrov Dəhləvinin “Xəmsə”sinə daxil olan poemaların elmi-tənqidi mətnləri Moskvada Qəzənfər Əliyevin bilavasitə iştirakı və redaktorluğu ilə hazırlanaraq çap olunmuşdur.\nYorulmaz alimin fəaliyyətinin bir istiqaməti də ədəbi nümunələrin tərcüməsi və nəşri ilə bağlıdır. Bu baxımdan, təbii ki, ilk olaraq Nizaminin “İskəndərnamə” poemasının filoloji tərcüməsini qeyd etmək lazımdır. Şairin “Xosrov və Şirin” poemasını isə N.Osmanovla birlikdə rus dilinə filoloji tərcümə etmiş və geniş şərhlərlə nəşr etdirmişdir. Tərcüməçilik fəaliyyətində, şübhəsiz ki, doğma xalqımızın qiymətli folklor nümunələrinin, atalar sözlərinin də rus dilinə tərcüməsinin ayrıca yeri vardır.\n“O, Əmir Xosrov Dəhləvinin “Həşt behişt” poeması və qəzəlləri ilə yanaşı, Baba Tahirin dübeytilərini, Əbülfeyz Feyzinin “Nal və Damən” poemasını, Mirzə Əsədulla xan Qalibin şeirlərini və digər bədii nümunələri” rus dilinə filoloji tərcümə etmiş, onlara məzmunlu müqəddimələr və dəyərli şərhlər yazmışdır” (Məsiağa Məhəmmədi).\nBundan başqa, Qəzənfər Əliyev fars dilində yazılmış, əsas motivləri fəlsəfi mühakimələr, sevgi iztirabları, orta əsr didaktikası olan rübailəri toplayıb sətri tərcümə edərək qeydlərlə birlikdə nəşr etdirmişdir (N.Osmanovla birlikdə). Kitabda hər bir şair haqqında qısa məlumat da yer almışdır. Topluya IX-XIX əsrlərdə müasir İran, Tacikistan, Azərbaycan və Hindistanda yaşamış və dövrün ictimai-siyasi, ədəbi-mədəni tələblərindən irəli gələrək fars dilində yazıb-yaratmış 50-dən artıq şairin - Rudəki, Ünsüri, Nasir Xosrov, Qətran Təbrizi, Ömər Xəyyam, Səna`i, Fələki Şirvani, Xaqani Şirvani, Cəmaləddin İsfəhani, Ənvəri, Nizami Gəncəvi, Rumi, Əvhədi Marağayi, Xacu Kirmani, Hafiz, Cami və başqa şairlərin rübailəri daxil edilmişdir (Плоды щедросердия. Четверостишия. Перевод с фарси. Москва, «Художественная литература». 1979). O da əlamətdardır ki, rübailərin böyük əksəriyyəti ilk dəfə məhz adı çəkilən kitabda rus dilində çap olunmuşdur.\nQəzənfər Əliyevin adı lüğətçilik fəaliyyəti ilə də bağlıdır. O, hazırda da farsdilli ədəbiyyat üzərində tədqiqat aparan alim və tələbələrin ən çox istifadə etdikləri “Farsca-rusca lüğət”in (2 cilddə) tərtibində də iştirak etmişdir.\nAlimin pedaqoji fəaliyyətinin bəhrələri – onun elm yolunu davam etdirən görkəmli tədqiqatçılar bu gün öz araşdırmalarını Qəzənfər Əliyevin varisi, təmsilçisi və təbliğatçısı olduğu klassik elmi ənənələr əsasında davam etdirirlər. Bu ənənlərdən biri də keçmiş ədəbi və elmi irsə diqqətdir ki, Qəzənfər müəllim özü bunun nümunəsini Y.Bertelsin və A.Krımskinin əsərlərinin nəşri işində bir daha göstərmişdir.\nOnu tanıyan hər kəs Azərbaycanla, xüsusilə Nizami Gəncəvi adına Ədəbiyyat İnstitutu ilə sıx əlaqələrindən danışır, tez-tez bu müqəddəs elm məbədinə baş çəkməsini xatırlayırlar. Bilmirəm, bunu səadət adlandırmaq olarmı? O, vətəninə növbəti işgüzar səfərlərinin birində, doğma universitetin dəvəti ilə 1984-cü ildə, mühazirələr oxumağa gəldiyi bir vaxtda dünyasını dəyişmiş və göz açdığı torpaqda da dəfn olunmuşdur.\nBir məqamı da qeyd etmək yerinə düşərdi ki, alim haqqında Azadə Rüstəmovanın “Həmkarımızı anırıq” (“Ədəbiyyat və incəsənət”, 1990-cı il, 12 oktyabr, səh.6.), Məsiağa Məhəmmədinin “Yarımçıq ömür” , Abuzər Bağırovun “Nizami yurdunun görkəmli nizamişünası” (“Nizamişünaslıq”. Elmi əsərlər. № 1. Gəncə, 2011, “Elm və təhsil”, səh. 102-104.), Təhminə Bədəlovanın “Farsdilli ədəbiyyatın öyrənilməsində Qəzənfər Əliyevin xidmətləri” (“Fars dili və ədəbiyyatının yayılma arealı” XI Beynəlxalq Elmi Konfrans. İran İslam Respublikası, Gilan vilayəti, Rəşt şəhəri. Gilan Universiteti. (şəhrivər 1395) 7-9 sentyabr 2016. Konfransın materialları. IX cild. Səh. 10309-10321) məqalələri işıq üzü görmüşdür.\nCəmi 54 illik bir ömür yaşamış Qəzənfər Yusif oğlu Əliyevin çox qısa icmalını verdiyimiz (yəqin ki, çox məqamlarını unutduğumuz) bu qədər zəngin elmi irsinin dərindən öyrənilməsi və tərcümə edilməsi, xüsusilə də Azərbaycan dilinə çevrilməsi, zənnimizcə, ədəbiyyatşünaslığımızın inkişafı üçün qarşıda duran faydalı məsələlərdəndir.\nƏdəbi yekunlar - 2019 - "Ədəbiyyat qəzeti"nin XÜSUSİ buraxılışı - ANONS 26.09.2020\n"A" HƏRFİ - Fidan Nizaməddinqızı\nOxuduqlarım, gördüklərim, eşitdiklərim - Həmayil Əhmədqızı\nBədii düşüncə ilə real həyatın ayrıcında - on səkkiz əhvalat - Elnarə AKİMOVA yazır\nHERMAN Vamberi. Yəhudi əsilli macar professoru, “Nəqşbəndi şeyxi”, yaxud pantürkizmin qurucusu - Azər TURAN yazır\nSilentium - Rüstəm KAMAL yazır\nAtatürk inqilabının simvolu - Sürəyya Ağaoğlu - Günel EYVAZLI yazır\nYasamal samurayı - İlqar FƏHMİ - sürreal pritça\nAzərbaycanda marksizm-leninizm ideolojisi ilə vida dönəmi - 80-ci illərin ikinci yarısı - Niyazi Mehdi yazır\n15:44 25.09.2020 Hüseyn Cavidin “Knyaz” əsəri yenidən nəşrə hazırlanır\n10:23 25.09.2020 Həyat filmə, film həyata bənzəyəndə... - Xuraman Hüseynzadə yazır\n11:00 23.09.2020 Qazaxıstanda Əbdürrəhim bəy Haqverdiyev və Üzeyir Hacıbəyliyə həsr edilən beynəlxalq konfrans keçiriləcək\n13:05 22.09.2020 Osloda Nizami Gəncəvi adına həftəsonu məktəbi fəaliyyətə başlayıb\n10:00 22.09.2020 “Əbdürrəhim bəy Haqverdiyev 150” adlı elektron baza istifadəçilərə təqdim edilib\n16:52 21.09.2020 Seyid Əzim Şirvaninin “Qəzəllər” kitabı Özbəkistanda nəşr edilib\n10:21 21.09.2020 “Arşın mal alan” musiqili komediyası Bolqarıstanda nümayiş ediləcək\n14:27 16.09.2020 “Repressiya” adlı yeni layihə çərçivəsində ilk sənədli film Mikayıl Müşfiqə həsr olunub\n11:25 16.09.2020 Sevinc Nuruqızının “Aysu və Ay” əsəri fars dilinə tərcümə edilib\n14:48 24.09.2020 "Yuxu kimi" bir ömür - İlqar Fəhmi yazır\n09:31 23.09.2020 HERMAN Vamberi. Yəhudi əsilli macar professoru, “Nəqşbəndi şeyxi”, yaxud pantürkizmin qurucusu - Azər TURAN yazır\n10:55 19.09.2020 Bir yarpaq: "Nurəngiz Gün Beynəlxalq Şeir Ödülü-2020"nin qalibləri\n10:54 23.09.2020 İnanma mənə... - NARGİS\n13:38 22.09.2020 Havanı dəyişməyin vaxtıdır... - Məti Osmanoğlunun təqdimatında Gülşən Adışovanın «Çiçək qədər güclü» hekayəsi


Misir Mərdanov, Ziya Məmmədov, Allahşükür Paşazadəyə qədər...\n20 sentyabr 2018, Cümə axşamı\nAna Səhifə - GÜNDƏM - Misir Mərdanov, Ziya Məmmədov, Allahşükür Paşazadəyə qədər...\nHansısa X nüfuzlu şəxs məmur olan birisini kompromat “silah”ı ilə hədəfə götürəndə, haqqında olan-olmaz pis kəlmələr işlədəndə, qəribədir ki, toplum olaraq canımıza yağ kimi yayılır.\nElə bil statusca fərqli adamların “vurul”ması siqnalları, taxtından düşməsi intuisiyası, yəni, onların ətrafında tərs dönən bir şeylər bizdə xoşbəxtlik hormonlarını artırır.\nElə bil məmurlar ucdan-tutma hamısı bizim konkret şəxsi düşmənimizdir.\nBu düşüncələr zehində ağsaqqal Şeyximiz ətrafında baş verənlərdən doğsa da, əslində onlarla belə fakta fərdi qiymətimizin qəribəliyindən formalaşır.\nYa insanın xisləti belədir: kiminsə uğursuzluğundan zövq alır-onsuz da uğur da qısqanclıq yaratdığından, insan hər iki halda öz ürəyini ətrafa kirli göstərir-burdadır, yəni, əsl qüsur.\nYa da ki, bütün qəbahətlər elə məmur postunun ruhundadır. Kreslo sözü şüurlarda pis assosasiya olunur. Başındakı kim olur-olsun, nifrətə layiqlik daşıyır.\nSən yaxşı olsan da... yox, qəti, pissən!\nOğurlamasan da... yox, acgözsən!\nDüz işləmək istəsən də, lap işləsən də... hamının nəzərində əyrisən!\nKreslo deyilən bəsit bir sözün məna çəkisindən yox, qazandığı mənfi imicdən qaynaqlanan stereotip.\nBu günlər Allahşükür Paşasadə ilə kimlərsə toqquşur və biz birbaşa bizə aidiyyatı olmayan gizli savaşa elə maraq göstəririk ki...evində belə, səs-küy axtarırıq, sanki güdürük-sonra nə baş verəcək deyə.\nMedia azadlığıdır-əlbətdə. Tanınmış adamdırsa, yediklərinə qədər cəmiyyətə maraqlıdır. Əslində bu marağı əlinə azadlıq düşmüş media özü yaradır. Belə informasiyanın alıcısı çox olur axı...reytinq. Bol-bol oxucu...\nQələmi qırılanlar üçün Allah eləyə vəzifədən çıxaralar-kəlməsi də cəmiyyətə medianın hay-həşirindən yoluxur. Halbuki sənə birbaşa dəyib-toxunmayana qarğış, ah-nalə, enişə sevinmək birincisi, insan mənəviyyatının çirkinliyinə dəlalət edir.\nİkincisinə gəldikdə, niyəsə yerinə gələnin ideal olmayacağını idrak etməyə meyllənmirik heç...\nAllahşükür Paşazadə ilə kiminsə ədavəti varsa, bizə nə?! Biz niyə sevinirik ki... Nöqtələmək istəmir-ucundan tutub ucuzluğa aparır, aidiyyatı olan-olmayan adamlara o qədər suallar veririk ki, deyilənləri sonra yığıb-yığışdırmaq qəlizləşir. Yəni, mətbuat olaraq bizdə də az şey yoxdur. Bir az özümüzə tənqidi baxmaqda fayda var.\nZiya Məmmədovun kreslosu laxlayanda, toplumu ardıcıl xəbərlərlə elə sevindirmişdik ki, nəşəsi bu güc sahibinin hakimiyyət dəhlizlərindəki bədxahlarından çox qabarırdı. Axırda o boyda kişi bizim parıldayan gözümüzə təsəlli olsun deyə, “bu gündən mən də sizlərdən biriyəm”- dedi.\nMisir Mərdanovu təhsilin başından götürüb, evinə yola salanda, gözümüzə işıq gəlirdi...Və s. Və ilaxır.\nHalbuki bir insanın enişi, “vurul”ması topluma dəyən konkret zərbələrə görə meydana çıxdığında, bizi öz ilgi dairəsinə ala, gözümüzə parlaqlıq gətirə bilər.\nZiya Məmmədov çəkilən yolların, qurulan körpülərin bərbad inşaatı, yeyilən pullar üçün bədəl ödədiyi yerdə toplumun mövqeyində, ilgisində, sevincində haqlılıq var. Çünki birbaşa kütlənin qisası alınmış olur.\nŞeyximizin ətrafındakı qaranlıq açıqlamalara qədər bütün gəlib-keçmiş laxlamışların qaranlıq məsələsi bizlik deyil. Sevinən tərəf olmaqla, əlimizə heç nə keçmir ki...\nƏksinə, kimsə kiməsə qürub çağı yaşatmaq üçün iftira yollarından tutmuş, bilgi qovluğunu ədavət səbəbi kimi cəmiyyətə təqdim etmə eybinə qədər gedirsə, bizim media olaraq burda alət funksiyası daşımağımız zərəri öz qarşımıza çıxarır.\nRəhmətlik Heydər Əliyev üzümüzə gülə-gülə demədimi ki, siz Ramil Usubovu istefaya göndərsəniz də, mən ona dəyib-toxunmayacam. Budur, üstündən iki on il keçir, Ramil Usubova etimad hələ də yerində qalır. Xəyalları suya düşənsə, quyu qazmaq istəyən yekə çevrələr və pis xəbərlərə sevincinin mənası dərk edilməyən məsum toplum.\nYanlış bir əxlaq sisteminin içərisində olmaqdan irəli gəlir, yoxuşa qalxanın taleyini qəsdən qaraltmaq. Yayından çıxmış oxun hədəfinə tuş gələnlərin sonuna sevinmək, əl çalmaq.\nBiz tək bir tendensiyanın həsrətindəyik ki, prezidentin sərəncam verib işdən azad etdiyi hər hansı ictimai-siyasi fiqur, yaxud da, dedi-qodularla gündəmdə rüsvay edilən istənilən böyük adam bu aqibəti ilə, məruz qaldığı iftira kompaniyası ilə cəmiyyəti ancaq kədərləndirə bilsin.\nBir məmurun yaman dillərə düşməsinə, vəzifəsində laxmasına toplumun məyusluq keçirməsi isə mediadan asılı məsələ deyil; onun öz nəfsinə hakimliyinə, kresloya ciddi münasibətinə, topluma hörmət qoymasına, bununla da sahib olduğu gözəl imicə bağlıdır.\nƏhməd Davudoğlunun baş nazirlikdən getməsi türk toplumunu ancaq və ancaq məyus edə bilərdi və etdi də. Burdan ora biz pərişan olduq ki...\nÖzümüzünkülər, Siz də bizə belə kədər verin!...\n20.09.2018, 20:55 - Şəhriyar Məmmədyarov ata oldu\n20.09.2018, 20:41 - Bakıda ağır qəza: 4 ölüdən biri tanınmaz hala düşdü - VİDEO\n20.09.2018, 20:14 - Şeyxin Aşura aksiyası - Azərbaycanlılar kütləvi şəkildə qanverməyə qatılıb - VİDEO\n20.09.2018, 20:03 - Xərçəngin yayılmasının ağlagəlməz səbəbi açıqlandı\n20.09.2018, 19:55 - Hərbi attaşe: Azərbaycanla əməkdaşlığı davam etdirmək niyyətindəyik\n20.09.2018, 19:45 - Azad Rəhimov: “Dünya çempionatının yüksək səviyyədə keçirilməsinə çalışırıq”\n20.09.2018, 19:26 - Erməni ekspert: Ermənistan Azərbaycana uduzur\n20.09.2018, 19:02 - Azərbaycanda 835 dini qurum qeydiyyatdan keçib\n20.09.2018, 18:56 - Sarayda yanğın - xəsarət alan var\n20.09.2018, 18:54 - Sabah bu ərazilərdə su kəsiləcək\n20.09.2018, 18:49 - Argentina səfiri “Mədəniyyət Elçisi” fəxri adına layiq görüldü\n20.09.2018, 18:39 - Aksiya başa çatdı - 5539 nəfər qan VERDİ\n20.09.2018, 18:10 - Etimad İsmayılovun qatili hadisəni nəyə görə törətdiyini SÖYLƏDİ\n20.09.2018, 18:03 - “Nar” İsmayıllıda 4G şəbəkəsini qurdu\n20.09.2018, 17:59 - “Xoşbəxt Yusifzadə bütün neftçilərin atası ola bilmədi” - Məşhur neftçinin MÜSAHİBƏSİ\n20.09.2018, 17:58 - Tramp bu dəfə Afrikada divar hörmək istəyir\n20.09.2018, 17:58 - İlham Əliyev maltalı həmkarını təbrik edib\n20.09.2018, 17:51 - Mehriban Əliyeva NATO baş katibinin müavinini qəbul edib\n20.09.2018, 17:34 - Ədliyyə naziri 40 nəfəri işə götürdü, onlara rütbələr verdi\n20.09.2018, 17:30 - “Qarabağ”ın bugünkü AvroLiqa oyununu hansı telekanal verəcək?\n20.09.2018, 17:25 - Azərbaycan Prezidenti NATO nümayəndə heyətini qəbul edib\n20.09.2018, 17:24 - İlham Əliyev bir sıra ölkələrin parlament rəhbərlərini qəbul edib - FOTO\n20.09.2018, 17:15 - UEFA Ronalduya qarşı iş açdı\n20.09.2018, 17:10 - Manat və dolların sabahkı məzənnəsi\n20.09.2018, 17:09 - Aşura günü 2403 litr qan toplandı\n20.09.2018, 16:59 - Akif Əlizadə medalla təltif olundu\n20.09.2018, 16:45 - Aşura: Hansı müsəlman ölkəsi necə qeyd edir?\n20.09.2018, 16:26 - Qadının evindən pul və məişət əşyaları oğurlayan şəxs tutuldu\n20.09.2018, 16:12 - Zakir Həsənov təlimləri izlədi - FOTO\n20.09.2018, 15:57 - AQTA maarifləndirir - Agentlikdən uşaq qidaları ilə bağlı tövsiyə - Yeni RUBRİKA\n20.09.2018, 15:43 - Məşhur ürək cərrahı Rəşad Mahmudova yeni vəzifə verildi\n20.09.2018, 15:34 - Azərbaycandan Ermənistana qaçanlar Yerevanda aksiya keçirdilər\n20.09.2018, 15:30 - Etimad İsmayılov sabah Nardaranda dəfn olunacaq\n20.09.2018, 15:23 - Ər-arvad qonşuları tərəfindən döyüldü\n20.09.2018, 15:23 - Tramp Paşinyanla görüşməyəcək\n20.09.2018, 15:14 - Rəsmi Bakı Paşinyanın Qarabağa qanunsuz səfəri ilə bağlı həmsədrlərə ÇAĞIRIŞ ETDİ\n20.09.2018, 15:12 - Şimali və Cənubi Koreya sülh müqaviləsi imzalaya bilər\n20.09.2018, 14:55 - Deputatdan Meriyaya ciddi İTTİHAM - Parkinqlərdə yığılan qanunsuz pullar kimlərin cibinə AXIR?..\n20.09.2018, 14:50 - Hadi Rəcəbli litvalı deputatla nələrdən danışdı?\n20.09.2018, 14:48 - “İki sahil”dən Neftçilər Gününə həsr olunmuş xüsusi BURAXILIŞ\n20.09.2018, 14:44 - Polşalı mütəxəssis azərbaycanlı tələbələrə seminar keçdi\n20.09.2018, 14:41 - Türkiyədə qətlə yetirilən AZƏRBAYCANLILAR\n20.09.2018, 14:35 - İraq səfiri BDU-da olub\n20.09.2018, 14:32 - Qubada modul tipli məktəb yandı\n20.09.2018, 14:29 - Qatar velosipedə çırpıldı: 4 uşaq ölüb


Dondurulmuş çiyin üçün PT çalışmaları\nDondurulmuş Çiyin üçün Proqnozlaşdırma\nDondurulmuş çiyininizi bərpa etmək üçün məşqlər\nÇiyin ağrısı varsa fiziki müalicə kömək edə bilər. Stockbyte / Getty Images\nÇiyininizdə ağrı və qolunu qaldırmaqda çətinlik varsa, dondurulmuş çiyininiz ola bilər. Dondurulmuş çiyin, ya da yapışan kapsulit, ağrılı bir vəziyyətdir ki, tədricən baş verə bilir və çiyin və qolu normal qaldırmaq qabiliyyətini məhdudlaşdırır. Dondurulmuş çiyininiz varsa, fiziki terapistin ixtisaslı xidmətindən faydalana bilərsiniz.\nDondurulmuş çiyin üçün fiziki müalicə, adətən, ağrınızın azalması üçün terapevtik modalitələr və prosedurları və çiyin hərəkətliliyinizi yaxşılaşdırmaq üçün hərəkətin (ROM) təcavüzkar hərəkətlərindən istifadə edir. Sizin TT sizin dondurulmuş çiyininiz üçün müalicədən nə gözləməyinizi öyrətməlidir və o, vəziyyətinizə kömək etmək üçün nə edə biləcəyinizi öyrətməlidir.\nDondurulmuş çiyininizin uğurlu müalicəsi üçün məşqlər və hərəkətlər vacibdir. Sizin fiziki terapevtiniz PT klinikasında təlimlər keçirməyi bacaracaq və o, ehtimal ki, bir ev məşq proqramının bir hissəsi kimi özünüzü xüsusi təlimlər həyata keçirəcəkdir.\nDondurulmuş çiyininizi müalicə etməyə başlamağa yardım etmək üçün bir addım addım təlim proqramı. Proqram sizin çiyininiz üçün passiv hərəkətlə başlayır və daha güclü rotator manşet gücləndirici təlimlərə doğru irəliləyir. Bundan əvvəl, həkiminiz və ya fiziki terapevtinizlə yoxlayın və ya vəziyyətinizə görə başqa bir müalicə proqramını yoxlayın.\nPasif Çiyin Motion Exercises üçündür\nSizin fiziki terapevt sizin çiyininiz üçün passiv hərəkət növünü yerinə yetirə bilər. DNY59 / Getty Images\nDondurulmuş çiyin əlaməti çiyin ROM'unun şiddətli itkisi və çiyin hərəkətini dəyişdirdiyindən, çiyin ROMunuzu yaxşılaşdırmaq üçün çox vacibdir. Dondurulmuş çiyinlə ən çox gərginləşən hərəkət istiqamətləri fleksiyasiyanı, qaçırmağı və xarici fırlanma daxildir. Ayrıca, daxili rotasyon və adduksiyonun ağır bir itkisi ola bilər, arxa arxaya çatmağa bənzər bir hərəkət.\nÇiyininiz üçün Pasif ROM, çiyin hərəkətliliyinizi yaxşılaşdırmaq üçün yaxşı bir yoldur. Pasif ROM ilə yeganə problem: məşqlərə kömək etmək üçün başqa bir insana ehtiyacınız var. Bu, ROM məşqləri zamanı çiyininizi tamamilə rahat saxlamağa kömək edir. Klinikada olduğunuz halda PT sizin üçün passiv ROM məşqlərini həyata keçirə bilər.\nÇiyininizə ROM təmin etmək üçün pulley sistemi istifadə edə bilərsiniz; bu, aktiv dəstəkli çiyin ROM'a aid edilir.\nPasif ROM zamanı işləməyinizin ümumi istiqamətləri fleksiyasiyanı, qaçırma, xarici fırlanma və daxili fırlanma daxildir.\nÇiyinli Dəsmal Yastıqları\nDəsmal çiyin və rotator cuff tendonlarını uzatmaq üçün istifadə edilə bilər. Brett Sears, PT\nDondurulmuş çiyin varsa çiyninizi uzatmağa kömək etmək üçün bir dəsmandan istifadə edə bilərsiniz. Ümumi olaraq "arxada arxa" uzanır, deyilən dəsmalın iç rotasiya uzanması sıx çevrə rotator manşetlərini və müqaviləli birgə bir kapsulu uzatmağa kömək edə bilər.\nÇiyininizin önünü uzatmaq üçün dəsmalla sinə uzanır və ya pektoralis uzanır. Dondurulmuş çiyininiz üçün havlu uzanmalarını necə etibarlı şəkildə yerinə yetirməyi öyrənmək üçün fiziki terapevinizlə yoxlayın.\nÇiyinli Aktiv Hareket Alanları Çalışmaları\nDüz qolunu tavana doğru yavaşca qaldırın. Brett Sears, PT\nÇiyininizi pasif ROM və incə uzanır bir az hərəkət edərkən, qolunuzu aktiv olaraq hərəkətə keçirməyin vaxtıdır. Aktiv çiyin-ROM məşqləri sizin silahınızı normal olaraq istifadə etməyə kömək edə bilər və sizin çiyin və rotator cuff kaslarınızı yenidən işə salmağa kömək edə bilər.\nÇiyin üçün Active ROM əlamətləri evdə etmək üçün sadədir və gündə bir neçə dəfə həyata keçirilə bilər. Flexion, qaçırma və xarici dönmədə hər 10-15 təkrarlama üçün hər bir həyata keçirin.\nİzometrik çiyin çalışmaları\nİzometrik çiyin qaçırma başlamaq üçün bir divar daxil yumşaq basın. Brett Sears, PT\nÇiyin hərəkətliliyinizi uzatma və ROM məşqləri ilə yaxşılaşdırmağa başlayanda, çiyin ətrafında əzələlərin güclənməsinə başlama vaxtı ola bilər. Çiyin və rotator cuff əzələlərindən istifadə etməyə başlasanız, çiyin izometrik hərəkətləri həyata keçirilə bilər. Bu təlimlər heç bir xüsusi avadanlıqla işləmək üçün sadədir və onlar sizin rotator cuff əzələlərinin neyromuskulyar işə cəlb edilməsinə kömək edə bilər.\nÇiyin izometrik məşqlərini yerinə yetirmək üçün, sadəcə xüsusi istiqamətlərdə bir divarya basın. 5 saniyə təzyiqi saxlayın və sonra buraxın. İzometrik məşqləri gündə 2-3 gündən 10-15 dəfə təkrar edə bilərsiniz.\nScapular Stabilizasiya məşğələləri\nÇiyin bıçağınızı geri qaçırarkən, yalançı şəkildə üzünüzü yavaş-yavaş yanınıza qaldırın. Brett Sears\nDondurulmuş çiyin olduğunuzda, çiyin birgə hərəkətinizin olmaması üçün kompensasiya etmək üçün strategiyalardan istifadə etməyə başlaya bilərsiniz. Bir kompensasiya strategiyası, kolunuzu qaldırdığınız zaman çiyin bıçağınızı çox hərəkət etməkdir.\nScapular stabilizasiyalı məşqlər, kolunuzu qaldırdığınız zaman düzgün hərəkət edəcəyi üçün çiyin bıçağınızı idarə etməyə kömək edə bilər. Təlimlər sizin yatağınızda aparılacaq və onlar xüsusi avadanlıq tələb etməyəcəklər.\nTəlimləri etmək üçün, meylli bir sıra və "Mən, T və Y" meyllərini 10-dan 15-ə qədər təkrarlayın. Düzgün etdiyinizə əmin olmaq üçün PT ilə yoxlamağa əmin olun.\nMüqavimət qrupu ilə Rotator Cuff gücləndirilməsi\nÇiyin qaçırma gücünü yaxşılaşdırmaq üçün müqavimət bantlarından istifadə edə bilərsiniz. Brett Sears, PT\nDondurulmuş çiyin şeylərin sıx olduğu həqiqətən sıx olduğu bir vəziyyətdir. Bu sizin çiyininizin və rotator cuff əzələlərinin gücünü artırmaq üçün iş görməməlisiniz.\nRotator cuff gücünü artırmaq, dondurulmuş bir çiyin varsa, normal fəaliyyəti və hərəkətliliyinə qayıtmağa kömək edə bilər. Rotator cuff kaslarınızı bir müqavimət bandı ilə asanlaşdırmaq . Fleksiyona, qaçırılma, daxili və xarici fırlanma və uzadma üçün çiyininizi gücləndirmək üçün qrupu istifadə edin. Hər bir məşqdən 10-dan 15-ə qədər təkrarlayın, ancaq gündə bir dəfə bunu edin. Bir müqavimət qrupunuz yoxdursa, yerli fiziki terapistinizdən birini ala bilərsiniz.\nDondurulmuş çiyin sizin silahınızı normal şəkildə hərəkət etməyə mane olan ağrılı bir vəziyyət ola bilər. Dondurulmuş bir çiyininiz varsa, qolu və çiyininizi yenidən hərəkətə gətirmək üçün xüsusi təlimlər və hərəkətlərdən istifadə etmək vacibdir. YT ilə yoxlanaraq və bu addım-addım proqramla işləməklə, dondurulmuş çiyininizi tez və təhlükəsiz həll edə bilərsiniz.\nNiyə Rotator Cuff təmir edilə bilməz?\nÇiyin Rotator Cuff bir Resistance Band ilə çalışmaları gücləndirmək\nBir çiyin dislokasiyasından sonra fiziki müalicə\nİdman sarsıntıları İşarə və semptomlar\nLupus və Hamiləlik\nSizin Chemo Curls üçün qayğı və stil necə\nCərrahiyyə sonrası necə çox ağrı qəbul edilə bilər?\nBöyrək xəstəliyi xəstələri üçün aşılar\nSizin CRP ölçülməlidir?


Müəllimlərin işə qəbulu qaydalarına DƏYİŞİKLİK edilir\nLent.az -a Təhsil Nazirliyindən verilən məlumata görə, test imtahanı mərhələsində iştirak edən namizədlərə ixtisas üzrə 40, təlim stratergiyaları və metodika üzrə 20 test tapşırığı təqdim olunacaq(cəmi-60 sual). İmtahan proqramına məntiq üzrə test tapşırıqları daxil edilməyəcək.\n“Təhsil haqqında” qanununa edilən əlavələrə görə dövlət ümumtəhsil və peşə təhsil müəssisələrində çalışan müəllimlər 2020-ci ildən başlayaraq sertifikatlaşdırmadan keçəcəklər. Müəllimlərin işə qəbulu müsabiqəsinin nəticəsinə əsasən, işə qəbul olunan müəllimlər sertifikatlaşdırmadan keçənlərə bərabər tutulacaq. Sertifikatlaşdırma prosesində iştirak edən müəllimlərə məntiqə aid sualların təqdim olunması nəzərdə tutulmadığından qaydalara sözügedən dəyişiklik edilib.


"ABŞ, Böyük Britaniya, Kanada, Avstraliya ilə yanaşı Avropa İttifaqı da Çinlə uzunmüddətli mübarizəyə hazırlaşır”.\nBunu Qaynarinfo-ya açıqlamasında politoloq Elxan Şahinoğlu deyib. Politoloq hesab edir ki, Qərbin və ona müttəfiq olan ölkələrin Çinlə qarşıdurması yeni mərhələyə qədəm qoyur:\n"ABŞ dövləti katibi, Böyük Britaniya, Kanada və Avstraliya xarici işlər nazirlərinin yaydıqları son birgə bəyanat diqqəti çəkir. Dövlət katibi və xarici işlər nazirləri Honkonqdakı son vəziyyətdən narahat olduqlarını bildiriblər. Qərb dövlətləri və müttəfiqləri hesab edirlər ki, Çin Honkonqu ram etmək üçün bütün gücünü səfərbər edib və "bir dövlət, iki sistem” prinsipi artıq işləmir. Halbuki Honkonqun 1997-ci ildə Çinə iadə edilməsi bu prinsip əsasında həyata keçilmişdi. Çin təhlükəsizlik tədbirlərini Honkonq ərazisində reallaşdırmağa hazırlaşır. Pekinin bu planı Qərbdə və ona müttəfiq dövlətlərdə narazılıq yaradır.\nBu arada, Avropa İttifaqından da narahatverici səslər gəlməyə başlayıb. Halbuki son ana qədər Avropa İttifaqının rəhbərliyi Çinə qarşı ABŞ və ya Böyük Britaniya qədər sərt bəyanatlar səsləndirmir, bir qədər ehtiyatlı mövqe sərgilməyə üstünlük verirdi. Ancaq Honkonq ətrafındakı son hadisələr Avropa İttifaqının siyasətini dəyişdirməsinə səbəb olub. Brüssel Pekindən birmənalı şəkildə Çinlə Honkonq arasında razılaşmanın yerinə yetirilməsini tələb edir”.\nElxan Şahinoğlunun fikrincə, Avropa İttifaqının Çinlə uzun onilliklərdir geniş iqtisadi və ticarət münasibtləri var:\n"Brüssel bu münasibətlərin zədələnməsini istəmir. Buna baxmayaraq, Avropa İttifaqı Honkonqla bağlı baş verənlərə də səssiz qalmaq istəmir. Brüssel hesab edir ki, Honkonqun statusuyla bağlı dəyişiyiklik ümumi razılıq əsasında qüvvəyə minə bilər. Mövzu ilə bağlı Avropa İttifaqına üzv dövlətlərin xarici işlər nazirlərinin videokonfransı da keçirilib.\nAvropa İttifaqının xarici siyasət və təhlükəsizlik məsələləri üzrə komissarı Cozef Borrel açıqlama verərək, Çinin "bir dövlət, iki sistem” prinsipinə zidd siyasətini bu şəkildə izah edib:\n"Çinin planlarından narahatıq. Çin üzərinə götürdüyü beynəlxalq öhhədikləri şübhə altına alır. Biz Pekinlə dialoqda bu məsələni daima diqqətdə saxlayacağıq. Çinə qarşı daha sərt siyasətin tətbiqinə başlamalıyıq”.\nAvropa Parlamentinin Çinlə əlaqələrə cavabdeh departamentinin rəhbəri Reyxard Butikofer Pekinin siyasətinə qarşı daha sərt açıqlama verib: "Çinin milli təhlükəsizlik barədə qanununun Honkonqa tətbiq olunması aqressiv siyasətin tərkib hissəsi sayılmalıdır. Dünyada koronaviorus epidemiyasının yayıldığı və bununla mübarizə aparıldığı dövrdə Çinin "liderliyə” can atması özünəvurğunluqdur və bu siyasət aşkar aqressiyaya çevrilir””.\nPolitoloq qeyd edib ki, Avropa İttifaqından Çinin ünvanına səslənən sərt açıqlamaların səslənməsinə baxmayaraq, Brüssel Pekinə qarşı iqtisadi sanksiya tətbiq etməyi planlaşdırmır:\n"Ancaq o da bəllidir ki, son hadisələr fonunda Pekinlə Brüssel arasındakı münasibətlər dərin yara aldı. Bunu Avropa Şurasının rəhbəri Şarl Mişelin bu sözlərindən də müəyyənləşdirmək olar: "Çinin beynəlxalq aləmdəki davranışı ilə bağlı heç bir illüziyamız qalmayıb...”\nBeləliklə, ABŞ, Böyük Britaniya, Kanada, Avstraliya ilə yanaşı Avropa İttifaqı da Çinlə uzunmüddətli mübarizəyə hazırlaşır. Çin hələ ki özünə arxayındır və geri addım barədə düşünmür. Ancaq Çinin bu dövlətlərin tamamı, o cümlədən qonşu Yaponiya, Hindistan və Vyetnamla mübarizəyə gücü və potensialı çatacaqmı?”


Spark hərtərəfli görünüşü ilə valehedici şəhər avtomobilidir. Yığcam xarici görünüşə malik bu avtomobil 5 yaşlı sərnişinə rahat səyahət imkanı verən kifayət qədər geniş salona sahibdir.\ndaha ətraflı Dilerlər\n4 qapılı Chevrolet Aveo avtomobili Chevrolet-dən gözlədiyiniz bütün üstün keyfiyyətlərə malikdir: mükəmməl yanacaq qənaəti, praktiklik və əlbəttə ki, Euro NCAP təhlükəsizlik reytinqində 5 ulduz sayəsində eleqant, ağılla işlənmiş görünüş, idmansayağı idarəetmə.\nKiçik heçbeklərə gəldikdə, Chevrolet Aveo avtomobilinə etinasız yanaşmaq çox çətindir: mükəmməl yanacaq qənaəti, praktiklik və əlbəttə ki, Euro NCAP təhlükəsizlik reytinqində 5 ulduz sayəsində eleqant, ağılla işlənmiş görünüş, idmansayağı idarəetmə.\nDünyada 2 milyondan artıq Cruze modelləri satılmışdır. Bu qədər məhşur olma səbəbini Siz də müəyyənləşdirin.\nChevrolet Cobalt — bu, özünə güvənən və həyatın yollarında yeni döngələrdən qorxmayanlar üçün avtomobildir. Öz sözünün üstündə duran, həmişə kömək etməyə hazır olan və etibarı hər şeydən üstün tutanlar üçündür.\nYeni Trax bizim 5 yerli kiçik yolsuzluq avtomobilimizdir. Orijinal üslublu və şəhər üçün nəzərdə tutulmuş bu avtomobil – geniş sərnişin rahatlığı və asanlıqla qatlana bilən yük yeri təklif etməklə yanaşı Sizi mobil əyləncənizlə daha yaxın edir.\nOrlando sizin istədiyiniz hər şeyə çevrilə bilər: 7 nəfərlik oturacaqlar bu o deməkdir ki, siz futbol komandasının yarı heyətini gələn oyuna apara bilərsiniz. Çoxsaylı oturacaq seçənəkləri böyük əşyalarınızı istədiyiniz məkana apara bilmək üçün sizə rahat istifadə imkanı verəcək. Mükəmməl asan istifadə olunan avtomobil istəyirsiniz? Bəli, əlbəttə.\nChevrolet NIVA - əfsanəvi avtomobil


“Anlamaq istəmirlərsə, babalı onların boynuna…” - Məmmədyarov tənqidlərə cavab verdi - mia.az\n“Anlamaq istəmirlərsə, babalı onların boynuna…” - Məmmədyarov tənqidlərə cavab verdi\nAzərbaycanın xarici işlər naziri Elmar Məmmədyarov İstanbulda nazirlərin görüşündəki çıxışı zamanı rabitəsiz və anlaşılmayan cümlələr qurduğuna görə onu tənqid edənlərə cavab verib.\nMia.az xəbər verir ki, Elmar Məmmədyarov Trend İnformasiya Agentliyinə müsahibə verib.\n- Azərbaycan Respublikasının Prezidentinin cari ilin 9 ayının sosial-iqtisadi inkişafının yekunlarına dair Nazirlər Kabinetinin iclasında səsləndirdiyi nitqində qeyd etdiyi kimi, ölkəmizin 2018-ci ildə beynəlxalq mövqeləri daha da möhkəmlənib və bu gün Azərbaycana dünyada etibarlı tərəfdaş kimi baxırlar. Bu, əlbəttə ki, dövlət başçısının rəhbərliyi altında aparılan xarici siyasətimizin uğurudur. Bu xüsusda, Xəzər dənizinin hüquqi statusuna dair Konvensiyanın qəbul edilməsi, Qoşulmama Hərəkatının xarici işlər nazirlərinin ölkəmizdə toplantısının keçirilməsi - bilirsiniz ki, gələn ildən etibarən ölkəmiz bu təşkilata sədrlik edəcək və gələn il Bakıda Qoşulmama Hərəkatının Zirvə toplantısı keçiriləcək - Avropa İttifaqı ilə ölkəmiz arasında "Tərəfdaşlıq prioritetləri” sənədinin imzalanması və tərəflər arasında ikitərəfli münasibətlərin hüquqi əsasını təşkil edəcək yeni saziş üzrə danışıqların davam etdirilməsi, ölkəmizin Qara Dəniz İqtisadi Əməkdaşlıq Təşkilatına sədrliyi çərçivəsində cari ilin dekabr ayında xarici işlər nazirlərinin toplantısının keçiriləcəyi və digər əlamətdar hadisələri qeyd etmək istərdim. Xüsusilə də Ermənistan-Azərbaycan, Dağlıq Qarabağ münaqişəsinin həllinə münasibətdə beynəlxalq ictimaiyyətin artmaqda olan birmənalı dəstəyini vurğulamaq istərdim. Qəbul edilmiş sənəd və bəyanatlarda Azərbaycanın suverenliyi və beynəlxalq tanınmış sərhədləri çərçivəsində ərazi bütövlüyünə dəstək münaqişənin həlli ilə bağlı onsuz da mövcud olan geniş hüquqi bazanın daha da möhkəmləndirilməsinə xidmət edir. Əlbəttə ki, bu ölkəmizin regionda və qlobal səviyyədə artmaqda olan mövqelərindən xəbər verir. Diplomatiyamızın fəallığına gəldikdə isə, hər zaman məqsədimiz dövlət başçısının birbaşa rəhbərliyi altında və milli maraqlarımız əsasında həyata keçirilən xarici siyasətimizin effektivliyi olmuşdur və bu istiqamətdə əldə olunan hər bir uğurlu nəticə, əlbəttə, hamımızı sevindirir.


Təhsil Problemləri İnstitutunda YAP Təhsil tədqiqatçıları ilk ərazi təşkilatının hesabat-seçki yığıncağı\n18:43 23 Aprel 2015\nTəhsil Problemləri İnstitutunda (TPİ) Səbail rayonu üzrə Yeni Azərbaycan Partiyası (YAP) Təhsil tədqiqatçıları ilk ərazi təşkilatının hesabat-seçki yığıncağı keçirilib.\nİnstitutdan AZƏRTAC-a bildirilib ki, tədbirdə TPİ-nin direktoru Qulu Novruzov iştirakçıları iclasın gündəliyi ilə tanış edib. O, YAP-ın sədri, Prezident İlham Əliyevin ideyalarının yerlərdə tətbiqinə daim böyük diqqət göstərildiyini və bundan sonra da layiqincə, davamlı olaraq həyata keçiriləcəyini qeyd edib.\nQ.Novruzov YAP-ın son illər Azərbaycanda uğurla həyata keçirdiyi tədbirlərdən, xüsusilə də gənclər siyasətinin inkişafı istiqamətində gördüyü işlərdən, sosial-iqtisadi, elmi-mədəni sahələrdə gənclərin irəliləməsi üçün yaradılan şəraitdən danışıb. TPİ-nin direktoru dövlətimizin başçısının həyata keçirdiyi uğurlu siyasət nəticəsində partiyada gənclərin və ən əsas da gənc tədqiqatçıların sayının gündən-günə artmasını inkişafa dəstəyin bariz nümunəsi olduğunu xüsusi vurğulayıb. O, Azərbaycanda keçiriləcək birinci Avropa Oyunları ilə əlaqədar hər bir partiya üzvünün təbliğatçı kimi görəcəyi işlərdən də danışıb.\nSonra YAP Səbail rayon Təhsil tədqiqatçıları ilk ərazi təşkilatının sədri Piralı Əliyev 2011-2015-ci illər üçün hesabat-seçki dövründə görülən işlər barədə məruzə ilə çıxış edib. O, 1992-ci il noyabrın 21-də Naxçıvan şəhərində YAP-ın təsis konfransından sonra altı ay ərzində bütün şəhər və rayonlarda, o cümlədən Təhsil Problemləri İnstitutunda (keçmiş Azərbaycan Elmi-Tədqiqat Pedaqoji Elmlər İnstitutunda) ilk yaradılan təşkilatın tarixindən danışıb. Təşkilatın hesabat-seçki dövründə işini “Yeni Azərbaycan Partiyasının Nizamnaməsi”nin və “Proqramı”nın tələbləri əsasında qurduğunu deyib. Bildirilib ki, Təhsil tədqiqatçıları ilk ərazi təşkilatının üzvlərinin 40 nəfəri TPİ-nin əməkdaşlarıdır. Hesabat dövründə ilk təşkilat partiyanın əsas ideoloji prinsiplərinə - müstəqillik, dövlətçilik, qanunçuluq, azərbaycançılıq, vətənpərvərlik, varislik, yaradıcı təkamül, konstruktiv əməkdaşlıq, vətəndaş həmrəyliyi və sosial ədalət prinsiplərinə riayət edib. Hesabatda ölkədə keçirilən seçkilərdə institutun əməkdaşlarının fəal iştirakı diqqətə çatdırılıb. TPİ tərəfindən irəli sürülən ideya və təkliflərin hər zaman dəstəkləndiyini söyləyən sədr bacarığı, təşəbbüskarlığı və əməksevərliyi ilə seçilən əməkdaşların, tədqiqatçıların inkişafı üçün ölkədə geniş imkanların olduğunu söyləyib.\nTədbirdə çıxış edənlər hesabatın qənaətbəxş olduğunu bildiriblər.\nToplantıda Piralı Əliyev yenidən YAP Səbail rayon Təhsil tədqiqatçıları ilk ərazi təşkilatının sədri seçilib.\nDaha sonra təşkilati məsələlərə baxılıb. Səsvermə yolu ilə idarə heyəti, sədrin müavinləri və katib seçilib. Həmçinin YAP Səbail rayon təşkilatının onuncu konfransına nümayəndələr, institutun nəzdində Təhsil tədqiqatçıları ilk ərazi gənclər təşkilatının və ərazi qadın təşkilatının sədrləri müəyyənləşdirilib.\nXəbərin orijinal ünvanı: http://azertag.az/xeber/Tehsil_Problemleri_Institutunda_YAP_Tehsil_tedqiqatchilari_ilk_erazi_teskilatinin_hesabat_sechki_yigincagi-849193\nPrezident pik saatlardakı tıxaclardan DANIŞDI


Dünyamin Xəlilovu Kürdəxanı təcridxanasında görüblər » Xeberaz.az\nAzərbaycan Beynəlxalq Bankından yüz milyonlarla manat kredit götürən və qaytarmayan iş adamlarından biri, keçmiş deputat Dünyamin Xəlilov DİN-in Baş Mütəşəkkil Cinayətkarlıqla Mübarizə İdarəsinin təcridxanasından Kürdəxanı təcridxanasına köçürülüb.\nKürdəxanıdakı Bakı İstintaq Təcridxanasından APA-ya deyiblər ki, Xəlilov fevralın 20-də təcridxanaya gətirilib. Onun barəsində Nərimanov rayon məhkəməsi tərəfindən həbs qətiimkan tədbiri seçilmişdi.\nXəbər verildiyi kimi Dünyamin Xəlilovun barəsində məhkəmə hələ ötən ilin may ayında 3 aylıq həbs qətimkan tədbiri seçmişdi. Lakin nə sirr idisə Dünyamin Xəlilovu təcridxanaya salmırdılar və “Bandotdel”də müntəzəm qaydada dindirərək buraxırdılar. Nəhayət ötən ilin dekabrın sonlarında D.Xəlilovun “Global Construction” şirkətinin Beynəlxalq Bank işi üzrə həbs olunmuş sıravi işçilərindən bir neçəsini həbsdən buraxdılar. Onların yerinə oliqarxın özünü saldılar.\n"Xəbəraz.az " hüquq-mühafizə orqanlarından dəqiqləşdirib ki, D.Xəlilov indiyədək “Bandotdel”də saxlanılırdı. O, Beynəlxalq Bankın keçmiş rəhbəri Cahangir Hacıyevlə təcridxanada bir neçə dəfə üzləşdirilib. D.Xəlilov bankdan götürdüyü kredit hesabına Bakıda “Globus Plaza” ticarət mərkəzini də tikmişdi.\n30-11-2019, 17:17 İlham Əliyev TANAP-ın Avropaya bağlanması mərasimində - YENİLƏNİB\n11-11-2019, 15:44 Şoyqu ilə Heydərovun görüşünü bu general təşkil edib - FOTO\n16-06-2022, 11:12 Masallıdakı otel-restoran ətrafa ÇİRKAB PÜSKÜRÜR... - NARAZILIQ!\n13-07-2017, 12:11 Xalq artisti KÖVRƏLTDİ: "Ölümümü gözləyirəm"\n17-06-2015, 16:28 Nazir Badminton Federasiyasına rəhbərlik edəcək\n28-03-2015, 16:38 UEFA-nın növbəti prezidenti müəyyənləşib\n3-02-2020, 21:45 Türkiyədə “donuz qripi” həyəcanı - ölən var\n27-01-2018, 20:29 Baş prokuror ötən il görülən işləri qiymətləndirdi\nHərbçi xanımı- Zaur Baxşəliyev xəstə uşaqlara yığılan 180 mini özünə götürdü


Bakıda Nuru Paşaya heykəl qoyulacaqmı? - Səfir açıqladı - EKSKLÜZİV - FOTOLAR | Eurasia Diary\nBakıda Nuru Paşaya heykəl qoyulacaqmı? - Səfir açıqladı - EKSKLÜZİV - FOTOLAR | Eurasia Diary - ednews.net\n15.09.2019 12:22 Siyasət A- A A+\nXəbər verdiyimiz kimi bu gün Bakının erməni-bolşevik işğalından azad edilməsinin 101-ci il dönümüdür. 1918-ci il sentyabrın 15-də Azərbaycan və Türkiyə əsgərləri Bakını bolşevik-daşnak işğalından azad edərək Azərbaycan dövlətinin tarixinə şərəfli gün yazıblar. Bununla da müstəqilliyini təmin edən Azərbaycanda ermənilərin və bolşeviklərin Bakı və ətraf rayonlardakı ağalığına son qoyulub.\nBu gün Bakının işğaldan azad edilməsinin 101-ci il dönümü münasibətilə Bakıdakı türk şəhidliyində anım tədbiri keçirilib. Tədbirə Türkiyənin Azərbaycandakı səfiri Erkan Özoral, Azərbaycan millət vəkili Qənirə Paşayeva, Türkiyə və Azərbaycan ordusunun yüksək rütbəli zabitləri, Qarabağ və Kipr qaziləri, hər iki ölkədən olan millət vəkilləri, ictimai xadimlər, dövlət rəsmiləri, ictimai xadimlər, KİV nümayəndələri və s. iştirak edib.\nTədbir Türkiyənin Azərbaycandakı fövqəladə və səlahiyyətli səfiri Erkan Özoralın çıxışı ilə başlayıb. E. Özoral çıxışında şəhidlikdə dəfn edilən Qafqaz İslam Ordusunun əsgərlərinin ruhlarına xitab edib:\n“Vətən uğrunda şəhid olan əziz şəhidlər Bakının qurtuluşunun 101-ci il dönümü münasibətilə bu gün bir kərə daha mənəvi hüzurunuzdayıq. Qazandığınız zəfər böyük türk millətinin tarixinə böyük bir dönüş nöqtəsi kimi yazılmış və Azərbaycan Respublikasının bugünkü sərhədləri daxilində var olmasının yolunu açmışdır. Anadoludan gələrək bu torpaqlarda qalan 1130 şəhidimiz bu gün Azərbaycanlı qardaşlarının sevgi və şəfqət dolu sinəsində yatmaqdadır. Ruhları şad olsun! Hamınızın bayramı mübarək olsun!”.\nE. Özoralın çıxışından sonra Bakıdakı türk şəhidliyi və Şəhidlər Xiyabanı tədbir iştirakçıları tərəfindən ziyarət edilib.\nTədbirin sonunda E. Özoral Eurasia Diary-nin müxbirinin suallarını cavablandırıb. E. Özoral əvvəlcə bu günün tarixi əhəmiyyəti və önəminə diqqət çəkib:\n“Birinci dünya müharibəsinin sonlarında Osmanlının artıq süqut edəcəyi hər kəsə bəlli idi. Süqutun ərəfəsində olmasına baxmayaraq Osmanlı ən yaxşı əsgər və zabitlərini seçərək Azərbaycana göndərdi, qardaşına yardım əlini uzatdı və Azərbaycanın müstəqilliyi uğrunda mübarizə apardı. Bu bizim bir-birimizə verdiyimiz dəyəri göstərir. Eyni şəkildə Azərbaycan türkləri də Sovet işğalı altındaykən belə Anadoludakı türk qardaşlarına kömək etdi, səylər göstərdi, daim yardım üçün yollar axtardı. İki tərəf də heç bir zaman bir-birinə dəstək olmaqdan çəkinmədi, geri durmadı”.\nSəfir həmçinin Türkiyə və Azərbaycan arasındakı münasibətlərin hazırki durumunu da dəyərləndirib:\n“Bu gün də Türkiyə və Azərbaycan bir-birinə güc verən, bir-birindən güc alan iki dövlət oldu. Artıq Azərbaycan Türkiyədə ən böyük xarici investora çevrilib. Türkiyə də öz növbəsində Azərbaycanda ən böyük investisiyalara sahib dövlətlərdən biridir. Azərbaycanda ən çox xarici şirkət Türkiyəyə məxsusdur. Bu bizim bir-birimizə verdiyimiz gücün ən gözəl örnəyidir. Mən bundan sonra iki ölkənin əl-ələ daha da gözəl bir gələcəyə irəliləyəcəyindən əminəm. Azərbaycan və Türkiyə öz regionlarının ən güclü dövlətlərinə çevrilməkdədir. İnanıram ki, daha gözəl bir gələcəyimiz olacaq. Mən bir daha bizə bu bayramı ərmağan edən bütün şəhidlərimizə, qazilərimizə təşəkkür edirəm. Və hamımızın 15 sentyabr bayramını təbrik edirəm”.\nEurasia Diary müxbirinin “Nuru Paşaya Bakıda bu il bir abidə qoyulacaqmı?” sualına E. Özoral, “İnşallah o da olacaq” deyərək cavab verib.\nQeyd edək ki, E. Özoralın bundan əvvəl “inşallah olacaq” dediyi viza məsələsi bir müddət əvvəl həll edilmiş və viza rejimi Azərbaycan tərəfindən ləğv edilmişdi. Bu minvalla qısa zamanda Bakıda Nuru paşanın heykəlini görə bilərik...\nQafqaz İslam Ordusuğ


Prezident: “Həm döyüş meydanında, həm danışıqlar masası arxasında biz istədiyimizə nail ola bildik” - Mediapost İnformasiya Agentliyi\nPrezident: “Həm döyüş meydanında, həm danışıqlar masası arxasında biz istədiyimizə nail ola bildik”\n11.11.2020 16:24 Prezident\n“Bu qələbə Azərbaycan tarixində əbədi qalacaq. Həm döyüş meydanında, həm danışıqlar masası arxasında biz istədiyimizə nail ola bildik. Füzuli, Cəbrayıl, Zəngilan, Qubadlı, Şuşa şəhərlərini hərbi güc hesabına azad edə bilmişik. Bayrağımızı o torpaqlara sancmışıq, bayrağımızı dalğalandırmışıq. Bu gün bütün dünya gördü ki, Azərbaycanın gücü nədən ibarətdir. Həm siyasi sahədə, həm hərbi quruculuq sahəsində, hərbçilərimizin peşəkarlığı sayəsində biz müharibənin ilk günlərindən üstünlüyü əldə etdik və ardıcıllıqla bu son hədəfə qədər uğurla irəliləmişik”.\n"MediaPost"un xəbərinə görə, bunu 1 saylı Kliniki Tibbi Mərkəzdə müalicə olunan hərbçilərlə görüşündə Azərbaycan Respublikasının Prezidenti, Silahlı Qüvvələrin Müzəffər Ali Baş Komandanı İlham Əliyev bildirib.\nPrezident bildirib ki, döyüşlər şiddətli xarakter almışdı, düşmən müqavimət göstərirdi: “Bunu da hər kəs bilsin, bu 44 gün ərzində əldə edilmiş qələbə bizim hərbçilərimizin peşəkarlığı, qəhrəmanlığı hesabına qazanılıb. Düşmən işğal edilmiş torpaqlardan öz xoşu ilə çıxmaq istəmirdi və siz - bu döyüşlərdə fəal iştirak edən insanlar yaxşı bilirsiniz ki, 30 il ərzində hansı istehkamlar qurmuşdular. O istehkamları yarıb keçmək, o müdafiə xətlərini dəf etmək çox böyük qəhrəmanlıq və hərbi peşəkarlıq tələb edirdi. Bir də ki, o bölgənin coğrafiyası özlüyündə bir istehkamdır. Şuşa alınmaz qala sayılan bir şəhərdir. Pənahəli xan o şəhəri elə salmışdır ki, Şuşa sakinlərini düşməndən maksimum dərəcədə mühafizə edə bilsin. Şuşanı bir neçə gün ərzində az itkilərlə və şəhərə böyük zərər vurmadan almaq böyük peşəkarlıq, rəşadət rəmzidir. Düşmən 30 il bu torpaqlarda hazırlıq işləri görüb. Bu hazırlıq işləri onu göstərir ki, öz xoşu ilə torpaqlarımızdan çıxmaq istəmirdi. Əgər istəsəydi, bu məsələlərə nə üçün bu qədər vəsait ayırırdı? Bu, onu göstərir ki, bütün bu dövr ərzində - 30 ilə yaxın dövr ərzində düşmən sadəcə olaraq bizi aldadırdı, vasitəçiləri aldadırdı ki, onlar bizim torpaqlarımızdan çıxacaqlar. Bu, yalan idi və döyüş meydanında mövcud olan mənzərə bunu təsdiqləyir. Eyni zamanda, işğaldan azad edilmiş torpaqların mənzərəsi onu göstərdi ki, bu düşmən Azərbaycan xalqına nifrət hissi ilə yaşayıb, əks təqdirdə, bütün binaların sökülməsinə nə ehtiyac var? İşğaldan azad edilmiş ərazilərimizin demək olar ki, 99 faizində bütün binalar dağıdılıbdır - yaşayış binaları, məktəblər, xəstəxanalar, ictimai binalar, tarixi abidələr, əcdadlarımızın qəbirləri, məscidlərimiz. İndi biz bu görüntüləri yayırıq, mətbuatda hər kəs bunu görə bilər”.\nDövlət başçısı qeyd edib ki, bu, vəhşilikdir, vandallıqdır, bu, hərbi cinayətdir: “Düşmən hərbi cinayət törədib və artıq göstəriş verilib ki, dəymiş ziyanın hesablanması, onun uçotu təmin edilsin. Artıq qruplar səfərbər edilib, beynəlxalq ekspertlər dəvət ediləcək. Beynəlxalq ekspertlərin iştirakı ilə bütün dağıntıların maddi və mənəvi ziyanı hesablanacaq və biz - həm insanlar fərdi qaydada, eyni zamanda, mütəşəkkil qaydada düşməni beynəlxalq məhkəmələrə verəcəyik, onlar təzminat ödəyəcəklər, öz çirkin əməllərinə cavab verəcəklər və cavab verirlər”.\nŞou-biznes / 10:29\nKarantin rejimini pozan obyekt sahibi həbs edildi\nŞou-biznes / 10:09\nBaharda “Qış yuxusu”ndan danışdı - VİDEO/FOTO\nCəmiyyət / 09:58\nDünən ictimai yerlərdə 18 nəfər aktiv koronavirus xəstəsi saxlanılıb\nGündəm / 09:38\nƏri Selinə 4 milyonluq maşın aldı - VİDEO


Beynəlxalq Uşaq Xərçəng Xəstəlikləri ilə Mübarizə Günü ərəfəsində "Bir ümid verək" adlı yardım kampaniyası keçirilib - AZƏRTAC – Azərbaycan Dövlət İnformasiya Agentliyi\nBeynəlxalq Uşaq Xərçəng Xəstəlikləri ilə Mübarizə Günü ərəfəsində "Bir ümid verək" adlı yardım kampaniyası keçirilib\nBakı, 14 fevral, Əziz Məmmədov, AZƏRTAC\nFevralın 15-i Beynəlxalq Uşaq Xərçəng Xəstəlikləri ilə Mübarizə Günüdür. Bu beynəlxalq gün ilk dəfə Uşaq Valideynlərinin Dünya Konfederasiyasının təşəbbüsü ilə 2001-ci ildən təqvimə daxil edilib. Birinci dəfə həmin beynəlxalq gün yanvarın 15-də Lüksemburqda keçirilib, ancaq sonra onu bir ay irəli çəkmək qərara alınıb.\nAZƏRTAC xəbər verir ki, Beynəlxalq Uşaq Xərçəng Xəstəlikləri ilə Mübarizə Günü ərəfəsində “Araz" supermarketlər şəbəkəsi Azərbaycan Səhiyyə Nazirliyinin Milli Onkologiya Mərkəzinin (MOM) nəzdində regionda birinci yaradılan Uşaq Onkologiya Klinikasında xərçəng xəstəliyindən əziyyət çəkən uşaqlara dəstək məqsədilə "Bir ümid verək" adlı yardım kampaniyası həyata keçirib.\nTədbirdə çıxış edən Milli Onkologiya Mərkəzinin baş həkimi, Azərbaycan Səhiyyə Nazirliyinin baş onkoloqu Azad Kərimli və “Araz" supermarketlər şəbəkəsinin PR meneceri Billurə Əmirova qeyd ediblər ki, xeyriyyə kampaniyasına yanvarın 6-da start verilib. Bir ay boyunca davam edən yardım aksiyası nəticəsində toplanan 61 212 manata xərçəng xəstəliyi ilə mübarizə aparan uşaqların müalicəsi üçün lazım olan tibbi avadanlıq alınaraq, MOM-un Uşaq Onkologiya Klinikasına “Araz” müştəriləri adından hədiyyə edilib.\nAvadanlıqdan istifadə təmənnasız olaraq həyata keçiriləcək.\nAZERTAG.AZ :Beynəlxalq Uşaq Xərçəng Xəstəlikləri ilə Mübarizə Günü ərəfəsində "Bir ümid verək" adlı yardım kampaniyası keçirilib\nLeykemiya xəstələri üçün "Qan ver! Ürəklər döyünsün!" devizi altında könüllü qanvermə aksiyası keçirilib\nFevralın 4-ü Dünya Xərçənglə Mübarizə Günüdür


Nobel Ədəbiyyat Mükafatına layiq görülən ilk musiqiçi Bob Dilan · Mikroskop\nNobel Ədəbiyyat Mükafatına layiq görülən ilk musiqiçi Bob Dilan\nBob Dilan. Foto: PA / Stefan Rousseau\n2016-cı il Ədəbiyyat üzrə Nobel mükafatı Bob Dilana verildi. Bob Dilan 1901-ci ildən bəri verilən mükafatı alan ilk musiqiçi oldu. Rok musiqisinin 75 yaşlı əfsanəsi bu mükafatı “Amerika musiqisində yeni poetik ifadələr” yaratdığına görə qazanıb. O, yazıçı Toni Morrisondan (1993-cü il) sonra Nobel mükafatını qazanmış ilk amerikalıdır.\nİsveç Akademiyasının daimi katibi Sara Danius deyib ki, Dilan 54 ildir özünü yenidən kəşf edir, davamlı olaraq yeni kimlik yaradır. Bob Dilan təqdimetmə mərasimində iştirak etməyib.\nOnun yerinə mükafatı ABŞ-ın İsveçdəki səfiri Azita Raji alıb və Dilanın Nobel nitqini oxuyub:\nTez-tez özümdən soruşuram ki, mahnılarımı ədəbiyyat hesab etmək olarmı? Mən İsveç akademiyasına bu sual üzərində düşünməyə vaxt tapıb və ona belə möhtəşəm cavab verdikləri üçün minnətdarlığımı bildirirəm. Əvvəllər belə bir mükafat almaq mənimçün Aya çıxmaq ehtimalına bərabər idi\n“Nobel”dən öncə Bob Dilan\nƏsl adı Robert Alen Zimmerman olan Bob Dilan Rusiyadan olan yəhudi mühacirin nəvəsidir. 24 may 1941-ci ildə Minnesota ştatının Dulul şəhərində dünyaya gələn Bob 10 yaşında şeir yazmağa başlayıb. 12 yaşında isə o artıq piano və gitarada ifa edirdi. Bob yeniyetmə yaşında Minnepolis şəhərinə gəlib universitetə daxil olur, daha sonra roknrollun yaradıcılarından olan Henk Vilyams, Robert Conson və Vudi Qatrinin musiqiləri ilə tanış olur. Elə o vaxtlardan kiçik klublarda çıxış etməyə başlayır, bəzən də öz yazdığı mahnıları oxuyur. Bir qədər sonra o, univerisiteti atıb Nyu-Yorka arzularının arxasınca gedir və amerikan şairi Dilan Tomasın şərəfinə özünə Dilan ləqəbini götürür.\nBob Dilan qısa müddətdə öz musiqisi ilə folk-rock mühitində məşhurlaşır. 1962-ci ildə “Columbia records” şirkəti ilə müqavilə imzalayır. Bəstəkarlıq qabiliyyətinə bir o qədər arxayın olmasa da özünün müəllifi olduğu bəstələrindən ibarət ilk albomunu buraxır. Dilanın bəstələri insanların xoşuna gəlir.\n1966-cı ildə Bob avtomobil qəzasına düşür və uzun müddət ictimaiyyət qarşısına çıxmır. Ancaq yenə də studiyada işləməyə davam edir. “Nashville Skyline” albomu böyük uğursuzluğa düçar olur. Onu silsilə uğursuzluqlardan “Pat Garret and Billy the kid” filmi xilas edir. Filmin özü uğur qazanmasa da, Dilanın yazdığı “Knockin’ on Heaven’s Door” adlı mahnı görünməmiş uğur qazanır. Mahnı Amerika üzrə musiqi Top 20-liyinin zirvəsinə yüksəlir. Müğənni 1974-cü ildə ilk dəfə qastrol səfərinə çıxaraq dünyanı gəzir.\nArvadından boşandıqdan sonra dinlə maraqlanmağa başlayan Bob provaslav dindarlığa meyl edir və dini mövzulu albom buraxır. Bir müddət sonra dindən də soyuyan müğənni 1983-cü ildə Mark Nopflerlə birlikdə tamam yeni ruhda, müasir stildə “Infields” albomunu çıxardır. 1990-cı illər ərəfəsində yaradıcılığında çöküş dönəmini yaşayan musiqiçinin bu illər ərzində cəmi iki albomu çıxır.\nFilm və “Nobel” ilə geri qayıdan şöhrət\n“I’m Not There” (Mən burda yoxam) filmi onun ulduzunun yenidən parlamasına səbəb olur. 2007-ci ildə çəkilmiş yarı-sənədli filmdə Keyt Blanşet, Kristian Beyl, Riçard Gir kimi ulduzlar rol alıb. Bob Dilanı Keyt Blanşet canlandırıb. Filmin musiqisi Bob Dilanın özünə məxsusdur.\n2016-cı ildə Nobel mükfatı alandan sonra “Amazon”da onun “Xronikalar və lirika 1961-2012” kitabının satışı bir günün içində 209 minə çatıb. Kitab satış siyahısında 15690-cı yerdən 278-ci yerə yüksəlib. Bobun albomlarının satışı da eyni sürətlə artıb, belə ki, müəllifin ən məşhur hitlərindən ibarət albomu bir neçə günün içində 25 ən çox satılan CD arasında birinci yerə çıxıb.


İmkanlı şəxslərin köməyinə ehtiyacı olan əlacsız ailə – Mingəçevir İşıqları\nİmkanlı şəxslərin köməyinə ehtiyacı olan əlacsız ailə\nMüəllif Esmira Hidayətova\t Yenilənmə tarixi Okt 22, 2019\nAilə evi olmadığına görə Nuranə xanım anasının həyətindəki balaca şəraitsiz daxmada yerləşib\nMingəçevirdə iki az yaşlı körpə səhhətindəki xəstəliklə bağlı göz görə-görə valideynlərinin imkansızlığı ucbatından şam kimi əriyir. Nuranə Əhmədovanın dediyinə görə, 2 yaş yarım olan oğlu ürək qüsurludur, 1 yaş yarım qızı isə beyin iflicindən əziyyət çəkir. Ailə evi olmadığına görə Nuranə xanım anasının həyətindəki balaca şəraitsiz daxmada yerləşib.\nNuranə xanımın həyat yoldaşı 3-cü qrup əlildir. Orda-burda işləməklə ancaq gündəlik çörək pulunu qazana bilir.\nNeftçilər xəstəxanasında ürək qüsuru olan uşağın əməliyyatına boyun olublar, lakin tələb olunan maliyyəni tapa bilmədiklərindən əməliyyat hələ ki, baş tutmayıb. Ailə ünvanlı sosial yardım almaq üçün də müraciət edib. Lakin bildiriblər ki, onlara ünvanlı sosial yardım düşmür.\nNuranə xanım onu da bildirdi ki, anası hər gün onun-bunun qapısında ev işləri görməklə onlara kömək edir: “Uşaqlarım səhərə qədər yatmır, ağlayırlar. Daxmadakı rütubət səhhətlərinə pis təsir edir. İmkanlı şəxslərdən kömək umuruq”.\nMingəçevir məktəbliləri Cocuq Mərcanlıya 200 kitab göndərdilər\nGoranboyda sevginin gücü\n2025-ci ilədək kağız daşıyıcılardan canımız qurtara bilər


Məhəmməd Əmin Rəsulzadə - İKİ NÜKTƏ\nHacı Zeynalabdin Tağıyev cənablarının fəhlələri öz əhvali-iqtisadiyyətlərini yaxşılaşdırmaq üçün tətil edib, sair tələbləri ilə bərabər bunu da tələb etdilər ki, fabrikaya hər bir millətdən, xüsusən erməni millətindən də fəhlələr qəbul olunsun.\nHəmin bu tələb bir böyük mətləbə sərçeşmə olub, həqiqətgüstər bir vaqiə oldu. Həmin bu tələb fəhlə sinfi üçün milliyyət, qövmiyyət mövcud olmadığı ələniyyə* bildirib, fəhlə sinfinin sülhpərvər olduğunu faş etdi. Həmin bu tələb bildirdi ki, gələcək sülh və səlahın rəhni, girovu həmana fəhlə sinfinin üzviyyəti-orqanizasiyasıdır. Haman bu tələb göstərdi ki, sülhün qərarın verən, onu payəndə edən bir qüvvə varsa, o da fəhlə ictimaiyyun dəstəsidir.\nHəmin bu tələblər hər bir cəhətcə geriyə qalmış bir millət fəhləlırinin ki, adları bu vaxtadək “tətilçilər ziddi”, “qara qüvvə” ilə yad edilirdi. İbraz etdikləri bu ali fikr, bu müqəddəs tələb mədəni, insaniyyətli adlanan bir millətin fəhlələrini və ya doğrusu bir üzviyyətini yada saldı.\nƏcəba bu fəhlələr hansıdır? Bu üzviyyət nərədədir?\nBu fəhlələr qonşumuz, erməni millətinin bir qism fəhlələridir ki, tətil edib öz sahibkarlarına təklif etdilər ki, müsəlman fəhlələri fabrikadan çıxsınlar.\nIş böylə də oldu. 100-ə yavuq müsəlman fəhlələri ki, ömrlərinin ən cavan, ən tazə vaxtlarını orada itirmiş idilər, səfil-sərgərdan olaraq işsiz, gücsüz küçələrə töküldülər.\nBunu kim etdi? Haman bu müsəlman fəhlələri ilə yan-yana, çiyin-çiyinə işləyən fəhlə “yoldaş”!\nLakin hər bir işdə təfəkkür, təəqqül lazımdır, zahirpərəst olmamalıdır. Işə hər tərəfdən baxmalıdır. Erməni fəhlələrini nə vadar elədi ki, bu cüzi münaqişə üstündə bir dənaətkaranə* işə iqdam etdilər. İctimaiyyət və amiyyət fikri ilə tərbiyələnmiş fəhlədən belə bir cinayət gözlənirmi? İştə məsələ:\nXeyr, öz mənafeini layiqincə fəhm edən, marksizmə fikri ilə tərbiyələnmiş bir fəhlədən, böylə bir iqdam hərgiz görükməz.\nErməni fəhlələrini bu işə vadar edən haman erməni ictimaiyyun-amiyyun qəzetəsi “Kayts” yazdığı “sosialist daşnaksutyun firqəsidir”. Haman daşnaksutyun firqəsidir ki, “sağ olsun sosializm! Yaşasın fəhlə sinfinin mühafizə daşnaksutyun!” qışqırdığı bir halda, erməni firmalarından müsəlman fəhlələrinin qovulmasına fərman veriyor!!\nMüsəlman və erməni fəhlələrinin iki müxalıf olan ibrətnüma əsərləri həmana iki fikrin, iki üzviyyətin nəşəsidir. Yəni erməni fəhlələrinin etdikləri bu dəni iqdam, sosializm maskası ilə üzünü örtmüş, millətçi bir ədna firqənin təbliğati-şeytaniyyəsinin meyvəsidir. Amma müsəlman fəhlələrinin hərəkətləri pak, müqəddəs, dövriyyəlik və vəsvadan bəri olan* fəhlə sinfinin müvizi*-mütəəssiranəsindən nəşət edən insaniyyətgəranə bir təşəbbüsüdür.\nBu həqiqətlər aşkar olandan sonra daşnaksutyunun belə bir fitnəəngiz təbliğatı ki, füqərayi-kasibəni bir-birinə zidd edib fəhlə işinə zərbə vurur, sübut ediləndən sonra fəhlə tərəfdarı olan firqələrin daşnaksutyun ilə əlaqələri necə olmalıdır? Böylə bir üzviyyətlə muftinin əlindən nə yol ilə qurtarmalıdır?\nMənə qalır isə füqərayi-kasibəni hər bir yol ilə olmuş olsa bu firqənin cəngindən alıb, həmişə onunla dava etməlidir. Hər bir vəqtdə onun maqasidi-müfsidkaranəsinə sədd qurub, həqiqəti açmalıdır. Bir kəlmə, daşnaksutyun üzündə olan maskanı götürüb, onun nə olduğunu aləmə bildirən kimi, erməni füqərayi-kasibəsinə də göstərməlidir.\nHökümət əmirlərinin Qafqazda icra etdikləri şəqavətkaranə* tərhlərinin feliyyətə çıxmasına neçə ümdə səbəb var isə biri də bu maskalı üzviyyətdir.\nBu iki milləti barışdırmaq arzusunda olanların cümləsinə lazımdır ki, hər iki millətçi füqərayi-kasibəsini qüvvətləndirib, daşnaksutyun kimilərin əlindən xilas etsinlər. Böylə olmaz isə cümlə əhli-kəsəbənin sülhpərvər olmasından hərgiz danışıq olamaz.\nFüqərayi-kasibənin bu üzvüyyətini də cümlə ictimaiyyun-amiyyunlardan ümumən, müsəlman və erməni karkünlərindən xüsusən ümid ediyoruz.\nYaşasın ictimaiyyun beydaği təhtində müttəfiq olan sülhpərvər fəhlələr və puç olsun müftinlər!\n“İrşad”, № 156, 4 iyul 1906\n* nüktə - incə məna\n* ələniyyə - açıqca\n* dənaətkaranə - alçaqlıqla\n* bəri olmaq – azad olmaq\n* müvizi – kasıb, möhtac\n* şəqavət – özbaşınalıq, bəla


Tahir Kərimov Salyandakı villasını neçiyə satır? Ceyms Uorlik Bakıda mətbuat konfransı keçirir Ukraynada məktəblilər yay tətilinə qışda çıxacaq Yağış avtobusları bu hala saldı- FOTOLAR Qonşusuna zamin durdu, pensiya pulundan oldu DƏHŞƏT: Ölüm ayağında olan qadını taksiyə mindir Xalq artistinin oğlu öldü İŞİD-dən yenə edam – 284 nəfər güllələndi Necati Şaşmaz “Kurtlar Vadisi Darbe” “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını Bələdiyyə sədri ilə qarşıdurmaya gedən icra nümayəndəsi işdən getdi NEFTÇALADA\n11 Avqust 2016 / 22:40 / Baxış sayı: 3995 Bir müddət əvvəl Neftçala Bələdiyyəsinin sədri Aydın Aslanovla küçədəki zəncir sədd üstündə qarşıdurmaya gedən Neftçala şəhəri üzrə icra nümayəndəsi Gülqədəm Mirzəzadə öz ərizəsi ilə işdən gedib.\nVirtualaz.org saytının Şirvan bürosunun bir müddət əvvəl verdiyi məlumata görə, Neftçala Bələdiyyəsinin sədri Aydın Aslanovla Neftçala şəhər Kommunal Təsərrüffat İdarəsinin rəisi Firudin Nağıyev arasında inzibati binanın qarşısındakı küçədə yaranmış qarşıdurmaya polis müdaxilə etmişdi.\nNeftçala bələdiyyəsinin sədri Aydın Aslanov isə baş verənlərlə bağlı virtualaz.org saytının Şirvan bürosuna danışaraq hadisə barədə saytımızın məlumatını təsdiqləmişdi.\nBələdiyyə sədri bildirmişdi ki, keçmiş “rayispolkom” adlanan inzibati binada Neftçala bələdiyyəsi ilə yanaşı, bir neçə dövlət qurumu, o cümlədən Şəhər icra nümayəndəliyi yerləşir.\n«Bələdiyyənin yerləşdiyi binanın qarşısına xeyli müddət əvvəl öz vəsaitimiz hesabına zəncir sədd quraşdırmışıq ki, burada yerləşən qurumlara gələn vətəndaşlara qarşıdakı küçədə avtomaşınlar maneə törətməsin, avtomaşınlar pilləkənlərə dirənib vətəndaşların keçməsinə problem yaratmasın. Bu isə şəhər icra nümayəndəsi Gülqədəm xanıma xoş gəlmir… Digər tərəfdən, sədd quraşdırılmış yer bələdiyyə torpağıdır. Amma əvvəllər 2 dəfə həmin zəncirlər gecə yarısı kimlərsə tərəfindən kəsilərək götürülüb. Buna görə polisə şikayət də etmişik. Hadisə baş verən gün xəbər tutduq ki, “kommunxoz“ müdiri traktorla səddi sökdürür. Mən ona iradımı bildirdikdə dedi ki, əcəb edirəm. Ona görə də, aramızda qarşıdurma yarandı və mülkiyyətimiz oğurlandığından, mən hadisə yerinə polis çağırdım. Amma eşitdiyimə görə, qarşı tərəf də mənə qarşı şikayət verib», – Aydın Aslanov demişdi.\nHadisədən bir neçə gün keşdikdən sonra isə Neftçala bələdiyyəsinin sədri Aydın Aslanov YAP-dan çıxarılmışdı. Bu barədə məlumatı isə virtualaz.org saytının Şirvan bürosuna Yeni Azərbaycan Partiyası Neftçala Rayon Təşkilatının sədri Anar Cəfərov vermişdi.\nO bildimişdi ki, Neftçala bələdiyyəsinin sədri Aydın Aslanovun son vaxtlar partiya üzvlüyü ilə bir araya sığmayan hərəkətləri barədə rayon təşkilatının İdarə heyətinə daxil olmuş müraciət müzakirə edilib və yekdilliklə belə bir qərar qəbul olunub.


Aspirin xərçəng xəstəliyinin bəzi formalarının qarşısını ala bilir\nAspirin qeyri adi faydası olan preparatdır\nAspirin qeyri adi faydası olan preparatdır. Aspirin dünyada ən çox istifadə olunan dərmandır. Yeni araşdırmaların nəticələrindən aydın olub ki, ən aşağı dozada, 80 milliqram aspirin ölümlə nəticələnən xərçəng xəstəliyinin bəzi formalarının qarşısını ala bilir.\nAspirin preparatı üzrə araşdırmalar 25 000 insan üzərində aparılıb. Ürək xəstəliyinin qarşısını almaq üçün həmin insanlara hər gün aşağı dozalı aspirin verilib. Araşdırmalar zamanı aspirinin digər təsirləri də aşkar edilib. Bunlardan biri aspirinin bəzi xərçəng formalarını azltması olub. Bu sahədə aparılan bir sıra araşdırmalardan birində Britaniyadakı Oksford universitetindən həkim Piter Rozveld iştirak edib. Doktor Rozvelt deyib ki, 5, 6, 7 il aspirin qəbul edən insanlarda xərçəng xəstəliyi riskinin 25 faizə qədər azaldığı müəyyən edilib.\nBaşqa sözlə, azı 4 il müddətində aşağı dozalı aspirin qəbul edən 1000 insandan 23-ü xərçəng xəstəliyindən dünyasını dəyişib. Araşdırmalar hər gün aşağı dozalı aspirin qəbul etməyən 1000 insandan 30-nun öldüyünü göstərib ki, bu da müqayisədə daha çoxdur. Bu dərman əsasən bağırsaq və ağ ciyər xərçənginin qarşısının alımnasında müsbət rol oynayıb.\nHəkimlər aspirin preparatının müsbət təsirləri olduğu kimi mənfi təsirlərinin də olduğunu deyirlər. Vaşinqton Xəstəxanalar Mərkəzindən xərçəng xəstəliyi üzrə mütəxəssis doctor Elmir Hoerta hər kəsin istədiyi vaxt, özbaşına aspirin qəbuil etməsinin əleyhinədir. “Bir qrup insan aspirinin yan təsirlərinə daha həssasdır. Onlarda qastrit və mədə yarası əmələ gəlir ki, bu da qanaxmaya səbəb olur” - deyə, o bildirir.\nDoktor Hoerta aspirinin istənilən vaxt qənbul edilməməsinin başqa səbəblərinin də olduğunu deyir. O, aspirinin digər dərmanlar qəbul edən insanlara pis təsir edə biləcəyini deyir və əsasən də artıq xərçəng xəstəliyinə tutulmuş insanların həkimin məsləhəti olmadan bu preparatı qəbul etməyi məsləhət görmür.\nDünyada yüz minlərlə qadının döş implantasiyalarının qüsurlu olduğu deyilir


Türkiyədə Dağıstan ruhu 7(352), октябрь, 2021 Bu ilin 7-10 oktyabr tarixlərində Türkiyə və Dağıstan xalqlarının həyatında yaddaqalan bir hadisə baş vermişdir. Hər iki ölkənin həyatında ilk dəfə olaraq birgə tarix və mədəniyyət simpoziumu keçirilmişdir. Həmin tədbir Türkiyənin Ankara şəhərində fəaliyyət göstərən “Dağıstanlılar...\nArçilər 7(344), октябрь, 2020 Əsrlər boyu ətraf mühitdən təcrid olunmuş halda yaşayıb, özünəməxsus dilini, mədəniyyətini, adət və ənənələrini qoruyub saxlamış xalqlardan biri də arçilərdir. Bir sıra alimlərin ehtimalına görə Dağıstanın qədim və köklü xalqlarından olan arçilərin əjdadları...\nAĞULLAR 1(338), январь, 2020 Bu azsaylı xalq tarixən Dağıstanda, Ağul dərə, Quşan dərə, Xupuq dərə və Keren dərə adlı dörd dərədə məskunlaşmışdır. Ağullar özlərini “ ağul şuy” və ya “ağular” adlandırırlar. Ləzgilər onlara “ağular”, tabasaranlar “ruquşnar”,...\nBuduqlar 11(337), декабрь, 2019 Dünya tarixçiləri, səyahətçiləri, etnoqrafları və linqvistləri üçün Qafqaz maraqlı axtarışlar məkanı sayılır. Burada onlarca xalqın əsrlər boyu eyni ərazidə bir-birinin qonşuluğunda yaşamasına baxmayaraq, doğma dillərini, özünəməxsus adət-ənənələrini, mədəniyyətlərini...\nCeklər 5(331), июнь, 2019 Azərbaycan Respublikasının şimalında, Böyük Qafqaz sıra dağlarının ətəklərində, dəniz səviyyəsindən 2000 metr yüksəklikdə, təbiətin sərt qoynunda əsrlər boyu öz etnik xüsusiyyətlərini, dillərini, adət-ənənələrini qoruyub saxlayan bir sıra xalqlar...\nXınalıqlılar 4(330), май, 2019 Azərbaycanın ən füsunkar mənzərələri Quba rayonunun Qəçrəş dərəsindən başlanır desəm, mübaliğə olmaz. Buranın yolları sərt döngələrdən, qorxulu aşırımlardan, baş gicəlləndirən enişlərdən və yoxuşlardan keçir. Gurultu ilə...\nUdilər 5(321), июнь, 2018 Qafqazın qədim xalqlarından olan udilərlə bağlı məlumatlar böyük bir dövrü əhatə edərək bir çox tarixi mənbələrdən qaynaqlanır. Udilərin əcdadları sayılan utilər haqqında e.ə. V əsrdə yaşamış yunan alimi Herodot özünün...\nTabasaranlar 7(312), август, 2017 Müxtəlif yazılı məxəzlərdə tabasaranların yaşadıqları ərazinin adı müxtəlif cür göstərilir: “Tabaristan”, “Tabarsaran”, “Tabasparan”, “Tavaspor”, “Tabasaranşah”. Favstos Buzandın “Ermənistan tarixi” kitabında tabasaranlıların...\nRutullar 6(311), июль, 2017 Dağıstan qədim dövrlərdən səyahətçilər, tarixçilər, alimlər üçün Rutul maraqlı tədqiqatlar məkanı olmuş və olmaqda davam edir. Bir qayda olaraq, maraqların mərkəzində ayrı-ayrı xalqlar və onların dilləri durur. Belə xalqlardan biri rutullardır. ...\nQrızlar 11(270), ноябрь, 2013 “Qrızlar ucaboylu, sifətlərinin cizgiləri düz və zərif olan gözəl xalqdır, qadınları olduqca gözəldir, zəhmətkeş, tez özündən çıxan, tez inciyən və qisasçıdırlar. Qrızlar ağbənizdir”. Bu sözlər məşhur rus naturalisti və etnoqrafı Nikolay Karloviç...


Zabrat . Eli marketa yaxin - elanlar Bakida alqi satqi - Tezbazar.az\nElan kodu: 1023058\nSabuncu rayonu, Zabrat qes.Eli marketin yaninda,marsurut yoldan 200 mtr mesafede 2 sotda 80 kv.olan 3 otaqli heyet evi satilir..Seneti Belediyya. Qiymeti 25000 azn..\n4otaq,3sot,tam temirli ev.Ev bileceride delfin otelin yaxinliginda yerlesir.Real aliciya endirim olunacaq. Qiymet 159.000Azn\nXəzər rayonu, Mərdəkan qəsəbəsi,Dalga Arenaya yaxın, yoldan 150 metr məsafədə, 6,6 sot torpaq sahəsində tikilmiş 2 mərtəbəli Moderin Villa-bag satılır. Evin sahəsi 200 kv.m olub, 5 otaq, 2 mətbəxt, 3 sanuzeldən\nMehdiabada həyət evi\nAbşeron rayonu Mehdiabad qəsəbəsi Cəfər Cabbarlı küçəsi BRO marketin yanı 3 sot 3 mərtəbəli həyət evi. Yaxşı təmirli ev. 1-ci mərtəbədə qaraj, 2 əl damı. 2-ci mərtəbədə zal, mətbəx, kalidor, hamam/tualet. 3-cü mərtəbədə\nEv Mehdiabad qesebesinde yerlesir. 2 mertebe 5 otaqlidir. 3 sotun icersinde tikilib. tam temirlidir. Şəxsi tikili evdir. Qazi isigi suyu daimidir. Torpağın çıxarışı var. Kanalizasiya sistemi var. qoşa daşnan tikilib.\nCOX TECILIBineqedi Rayonu Qardawlar marketden 400m icerde 3otagli tam temirli heyet evi satiwda evin butun komunallari var illernen kiraye qalirsiz ayi 250m 300m bu evin qiymeti tam size uygun gozel fursetdir telesin 1\nev alqi satqisi ustalar detoxic paltaryuyan ustasi kondisoner ustasi kredit evler samsung galaxy s4 mini kreditle satisi samsung galaxy tab 4 plansetlerin qiymeti kombi kredit sebet.az turlar.az masinlar titan titangel mercedes titanic 208d scooter gundelik is pulu olan isler


Tokio olimpiadasının biletləri satışa çıxarılır\nOlimpiya oyunlarının maskotları\n2020-ci ildə Tokioda keçiriləcək olimpiya oyunlarının biletləri Yaponiya sakinləri üçün satışa çıxarılıb.\nMayın 10-dan yaponiyalılar 24 iyul- 9 avqust tarixlərində keçiriləcək Yay Olimpiya oyunları üçün lotereyada iştirak edə bilərlər.\nAçılış mərasiminə biletlərin qiyməti yerindən asılı olaraq 23 dollardan 2 min 730 dollaradək dəyişir.\nLotereya mayın 28-dək keçiriləcək və yalnız Yaponiya sakinləri üçün nəzərdə tutulub.\nRəsmilərin mayın 9-da bildirməsinə görə, 180 min nəfər eyni vaxtda onlayn satışın açılmasını gözləyir.


Pensiyaçıların gözlədiyi gün gəlib çatdı...\nAna Səhifə - İQTİSADİYYAT - Pensiyaçıların gözlədiyi gün gəlib çatdı...\nMəlum olduğu kimi, Azərbaycan Prezidenti cənab İlham Əliyevin 09 fevral 2018-ci il tarixli “Əmək pensiyalarının sığorta hissəsinin indeksləşdirilməsi haqqında” Sərəncamına əsasən, Əmək və Əhalinin Sosial Müdafiəsi Nazirliyi tərəfindən əmək pensiyalarının ümumi məbləği 2017-ci ilin orta aylıq nominal əmək haqqının illik artım tempinə uyğun olaraq, 2018-ci il yanvarın 1-dən 5,7 faiz artırılıb.\nSon iki iş günü ərzində Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondu tərəfindən müvafiq hesablamalar aparılaraq iş başa çatdırılıb.\nBunu Modern.az-a açıqlamasında Əmək və Əhalinin Sosial Müdafiəsi Nazirliyinin İctimaiyyətlə əlaqələr şöbəsinin müdiri Elman Babayev deyib.\nO bildirib ki, əmək pensiyalarının indeksləşdirilərək artırılması barədə Sərəncam pensiyaçıların 1 milyon 236 min nəfərinə və ya 94 faizinə şamil olunur:\n“Artıq Sərəncamın şamil olunduğu hər bir pensiyaçı üzrə hesablamalar yekunlaşıb. Bundan başqa, Sərəncama əsasən, sığortaolunanlar üzrə ödənilən və onların fərdi uçot sistemindəki fərdi hesablarının sığorta hissəsində qeydə alınmış pensiya kapitalı məbləğlərinin də indeksləşdirilməsi aparılır. Fərdi uçot sistemində qeydiyyata alınan sığortaolunanların sayı 2018-ci ilin 1 yanvar tarixinə 3 566 745 nəfər təşkil edir.\nGördüyünüz kimi ümumilikdə çox böyük bir say alınır və bu gərgin iş tələb edir”.\nNazirlik rəsmisi qeyd edib ki, sığorta-pensiya sisteminin elektron infrastruktur üzərində fəaliyyət göstərməsi bu işin 2 gün ərzində başa çatdırılmasına imkan verib:\n“Hər iki proses, yəni əmək pensiyalarının və fərdi uçot sistemində fərdi hesabların sığorta hissəsində qeydə alınmış pensiya kapitalı məbləğlərinin indeksləşdirilmə ilə artımı avtomatlaşdırılmış qaydada həyata keçirilib.\nQeyd etdiyimiz kimi atrıq hesablamalar tam başa çatıb və artıq bu gündən maliyyələşmə işlərinə başlanılıb. Sabah günün sonunda müvafiq vəsaitlər pensiyaçılarımızın hesablarında görünəcək”.\nŞöbə müdiri vurğulayıb ki, yanvar ayı üzrə pensiyalara edilmiş artım fevral ayının pensiyası ilə birgə ödəniləcək. Yəni pensiyaçılar fevral ayının pensiyalarını yanvar və fevral aylarındakı artımlarla birgə alacaqlar.